SZO: Nije sigurno da smrznuta hrana može preneti koronavirus - NOVA portal\nSvet Autor:Agencije17. feb. 202113:25\nIako samo vrlo oskudni podaci ukazuju na to da smrznuta hrana može dovesti do infekcije koronavirusom, istraživači Svetske zdravstvene organizacije (SZO) koji tragaju za poreklom virusa kažu da to ipak zahteva istragu, piše američki naučni sajt CNET.\nKada se u kineskom gradu Ćingdau u oktobru 2020. godine pojavila grupa slučajeva zaraze koronavirusom, stiglo se do dva lučka radnika koji su bili prvi zaraženi. Nije utvrđeno kako su se radnici zarazili, ali kineski Centar za kontrolu bolesti (CDC) otkrio je genetske tragove virusa SARS-CoV-2 koji uzrokuje kovid-19 na pakovanjima uvoznog smrznutog bakalara u toj luci.\nKoronavirus najverovatnije potiče iz prirode, ali…\nSZO i kineski istražitelji koji su u februaru posetili pijace i laboratorije u Vuhanu radi utvrđivanja činjenica, sugerišu da je prva teorija, o poreklu virusa iz prirode najverovatnija, dok je curenje virusa iz laboratorije odbačeno kao „krajnje neverovatno“.\nDanac Peter Karim Ben Embarek, stručnjak za bezbednost hrane i vođa tima SZO koji istražuje poreklo kovida-19, rekao je na konferenciji za novinare 9. februara da bi „bilo zanimljivo istražiti“ da li su zaražene, smrznute divlje životinje mogle da donesu virus na pijacu. Međutim, rekao je on, treba mnogo posla da bi se našli tragovi i utvrdili putevi prenošenja.\nNudeći tu alternativnu teoriju, istražni tim SZO prećutno je podržao spornu hipotezu koja je mesecima jačala u Kini. Tamošnji državni mediji su o malim epidemijama izazvanim hranom i ambalažom za hranu prvi put izvestili u julu 2020. godine, što je dovelo i do povlačenja smrznutog lososa iz prodaje. U avgustu je Kina rekla da je virus nađen i na ambalaži škampa iz Ekvadora, mada to nije izazvalo i zarazu.\nIstaknuti kineski naučnici time u stvari podržavaju pretpostavku da je pandemija počela van Kine, što je možda način da se krivica skrene s Kine i njenog početnog načina bavljenja pandemijom, piše CNET.\nKoronavirus može da preživi i do minus 20 stepeni\nOd 30. novembra 2020. virusna RNK je otkrivena u manje od 0,05 odsto uzoraka proizvoda, što je zapanjujuće nizak procenat. Ipak ta nađena virusna RNK ne dokazuje da je prisutan i infektivni virus, već to samo znači da je otkriven njegov genetski materijal.\nSZO: Potencijalno moguće da se virus korona nađe u smrznutoj hrani\nStručnjak SZO za sigurnost hrane Ben Embarek, u razgovoru za časopis „Science“, rekao je, međutim, da je „verovatno izuzetno retko“ da bi se koronavirus mogao naći na smrznutoj hrani ili u njoj, mada je ocenio da je „to potencijalno moguće, pa je vredno istražiti“.\nNedostatak dokaza navodi neke naučnike da smatraju da će fokusiranje na smrznutu hranu možda skrenuti istragu: „To bi mogla biti najveća dimna zavesa u istoriji“, rekao je za CNET Nikolaj Petrovski, profesor endokrinologije na Univerzitetu Flinders, koji radi na razvoju vakcine.\nIpak, sve hipoteze o poreklu koronavirusa ostaju na stolu, rekao je Tedros Adhanom Gebrejesus, generalni direktor SZO. To uključuje i kontroverznu hipotezu o curenju iz laboratorije iako je izgledalo da ju je istražni tim odbacio 9. februara.\nOcenu „najverovatnije“ ima teorija o poreklu SARS-CoV-2 „prelivanjem“ – sa slepog miša na ljude, preko neke zasad neutvrđene životinjske vrste kao posrednika, dok teorija o smrznutoj hrani kao prenosiocu, po javno dostupnim naučnim dokazima zasad ima ocenu „krajnje neverovatna“.\nUskoro bi trebalo da se zna više, jer SZO planira da ove nedelje objavi načelni deo izveštaja o nalazima iz Kine, a puni izveštaj se očekuje tokom godine. Do tada će i teorija smrznute hrane pod mikroskop i, kako sada stoje stvari, neće izdržati ispit stručne provere – zaključuje CNET.


Velika međunarodna prevara: Izvozili otrovni sok od jabuka u EU, u centru skandala i jedna srpska firma - Naši u svetu\nVelika međunarodna prevara: Izvozili otrovni sok od jabuka u EU, u centru skandala i jedna srpska firma\nObjavljeno 27/06/19 u 20:31\nVelika međunarodna prevara u trgovini organskim proizvodima, u kojoj je učestvovala i jedna srpska firma, otkrivena je u Italiji, zbog čega je iza rešetaka završilo osam osoba.\nZaplenjena je imovina u vrednosti od 6,5 miliona evra i proizvodi u vrednosti od 4,8 miliona evra. Italijanske vlasti sada tragaju za još jednim Srbinom.\nKoncetrovani sok od otrovnih jabuka, namenjen tržištu džemova i marmelada u Evropskoj uniji, proizveden je u Srbiji, odakle se lažno izvozio kao organski. Sok je sadržao otrvne i štetne materije, a u nekim slučajevima i visoku koncentraciju patogena.\nPrevaru je otkrilo tužilaštvo u Pizi, koje je navelo da su na čelu organizovane prevarantske grupe bila dvojica preduzetnika iz tog grada, koji u svom vlasništvu imaju i jedan fudbalski klub.\nItalijanski mediji navode da je jedan od članova grupe i Srbin, vlasnik kompanije „Perfect fruits“ koja koncentrat soka proizvodi u našoj zemlji. On je, kako pišu italijanski mediji, tesno sarađivao sa dvojicom Italijana koji su mu izdavali lažne sertifikate kako bi proizvod plasirao na tržište EU.\nInspektori tamošnjeg Ministarstva za poljoprivredu presreli su tovar sa 30 tona koncetrata i analizom uzoraka utvrđeno je da sadrži otrovni i veoma opasni patulin. Prisutnost ovih toksičnih čestica je, umesto dozvoljenih 50 mikrograma po kilogramu bila neverovatnih 7.000 po kiligramu.\nItalijanski mediji preneli su da Srbin, vlasnik firme koja se paradoksalno zove „Perfect fruits“ a koje je izvozila opasni koncentrat, do sada nije uhapšen samo zato što su srpske vlasti odbile da sarađuju. Nalog za pritvaranje navodno nije sproveden od strane Srbije, zbog čega se tvorac otrovnog koncentrata i dalje nalazi na slobodi.\nPretragom na sajtu Agencije privrednih registra moguće je naći samo jednu firmu sa tim imenom koja se nalazi u beogradskoj opštini Rakovica i osnovana je 2015. godine, a glavna delatnost kojom se bavi upravo je trgovina voćem i povrćem na veliko. Njen status je aktivan, a kao odgovorno lice naveden je izvesni Aleksandar Ramović sa kojim je „Blic“ stupio u kontakt.\nEUIzvozPrevaraSok od jabukeSrbin\nOtvoreno poglavlje 9, Srbija dobila 179 miliona evra bespovratne pomoći\nDW: Šta predsedavanje Hrvatske EU donosi regionu


Anđela Ivanović:Ne damo da posrbe Crnogorce i razdržave CG - Tutinske Novine\nPredsjednica Crnogorske Anđela Ivanović poručila je da iz te partije neće dozvoliti partijama u okrilju SPC da posrbe Crnogorce i razdržave Crnu Goru.\nSpremaju se ZA aktivan rad na Cetinju, u Baru, Podgorici, Nikšiću…\n“Kao građanska, liberalna i državotvorna partija Crne Gore, ljudska prava su nam iznad svega, ukjučujući i pravo na slobodno nacionalno izjašnjavanje i vjersko opredjeljenje svih, pa i Crnogoraca, kojima se u vlastitoj državi osporava pravo na slobodno nacionalno i vjesko opredjeljenje, i to od svih prosrpskih partija, na čelu sa uzurpatorskom SPC”, istakla je Ivanović.\nOna je ocijenila da je već 100 godina glavna misija SPC u Crnoj Gori posrbljavanje Crnogoraca i razdržavanje Crne Gore.\n“Njena hrišćanska misija postoji samo u ikonografiji, a njena djelatnost je politička, krajnja desnica kleronacionalističke provenijencije. Ona hoće, bar u Crnoj Gori, da sprovede parolu ‘Srbi svi i svuda’, kada to nijesu uspjeli da urade u Jugoslaviji. Narod su okupli na prevari da hoćemo da otmemo naše svetinje koje oni, otete od nas, neće da vrate. Bestidna je družina domaće pete kolone koja ih u tome pomaže, bilo iz neznanja ili čistog kvislinštva”, kaže liderka Crnogorske-\nSpremaju se, kaže, za aktivan rad na Cetinju, u Baru, Podgorici, Nikšiću i sjevernom dijelu naše države.\n“U Budvi smo u novoj koaliiciji da spriječimo dalje ekonomsko i kulturno posrnuće grada, u koji ga je uvela litijaška koalicija. Oni na direktnan način, uz vođstvo SPC i podršku iz Beograda, nastoje Budvu pretvoriti u srpski četnički bastion, što je protivno njenoj tradiciji, kulturi i poziciji vodeće turističke destinacije u Crnoj Gori i na Mediteranu”, rekla je Ivanović.\nOni su, kaže, svoje mandate zaradili na prethodnim izborima, otriježnjeni i usmjereni ka regeneraciji Budve nakon našeg Kongresa, te političkom raspoloženju prema mjerodavnim istraživanjima.\n“Vjerujemo da će uspjeh nove državotvorne koalicije u Budvi, biti sjajan zamajac rasta Crnogorske u drugim opštinama i uspješnog učešća na predstojećim lokalnim izborima predviđenim za narednu godinu, te na narednim redovnim parlamentarnim izborima”, zaključila je Ivanović.


Svi učesnici završnice Kupa očekuju dobru košarku u Baru\nKošarkaši Budućnosti Voli i Lovćena 1947 Bemax te Mornara i Sutjeske sastaće se u polufinalu Kupa Crne Gore za seniore.\nTo je odlučeno žrijebom u Baru. Prva utakmica polufinala igra se 13. februara u 17 sati u dvorani Topolica.\n"Sigurno da i moj tim i tim trenera Pavićevića slove za favorite u polufinalu, ali sigurnio da imamo respekt prema našem protivniku Lovćenu i moramo da budemo na dobrom nivou svih 40 minuta ako želimo, a želimo da igramo to finale", istakao je trener Budućnosti Voli Petar Mijović.\nCetinjani prepuštaju ulogu favorita Budućnosti Voli, ali se trener Kašćelan nada iznenađenju.\n"Kup takmičenje je nepredvidljivo, dešavaju se iznenađenja i mi ćemo igrati na tu kartu pružićemo što bolji otpor, da pokušamo da izvučemo maksimum iz toga duela koji nam može pomoći za završnicu sezone da imamo iskustvo više", istakao je strateg Cetinjana Kašćelan.\n"Kup je jedno vrlo specifično takmičenje. Jedna utakmica, dobar dan ili loš dan može da napravi iznenađenje. Ova polufinala neće biti laka, iako kolege iz ABA 2 kažu da smo mi favoriti, to jeste na papiru, ali to treba dokazati na terenu", istakao je trener Barana Mihailo Pavićević.\n"Mi ćemo doći da odigramo poštenu, korektnu utakmicu, a sigurno to se tiče favorita, prednost Mornaru. Nadamo se da ćemo gledati jednu kvalitetnu košarku i da će atmosfera u Topolici biti kao u mečevima ABA lige", kazao je Zoran Glomazić šef stručnog štaba Sutjeske.\nPolufinalne duele prenosiće MNE Sport televizija, dok će finale moći da se prati i na RTCG-u.\nBudućnost Voli 14. put najbolja u Kupu Crne Gore\nBudućnost Voli i Mornar za trofej Kupa Crne Gore\nSlužbena lica za utakmice Finalnog turnira Kupa Crne Gore za seniore\nZa trofej Kupa 2. i 3. juna u Bemax areni\nSlužbena lica za četvrtfinale Kupa Crne Gore za seniore\nSlužbena lica za utakmice 1/8 finala KUP-a Crne Gore za seniore\nOdređeni parovi i kalendar takmičenja u Kupu za seniore\nSlužbena lica za utakmice finalnog turnira Kupa Crne Gore


POČELE SAVREMENE OPERACIJE RAMENA – Aleksinac biz\nNakon donacije koja je stigla u Opštu bolnicu Aleksinac, počelo se sa operacijama ramena najsavremenijom opremom. Radi se o ARTROSKOPU, aparatu najnovije generacije kojim se uz minimalne rezove vrše operacije po najmodernijim standardima. Vrednost ove donacije je više od 50.000 evra a donatori su američka kompanija Arthrex i dr Srđan Živanović, ortoped koji živi u Danskoj, inače poreklom iz Aleksinca. Aparat koristi dr Goran Vidić za operacije kolena i dr Živanovic za operacije ramena i lakta.\nS obzirom na to da je u prethodnim vestima samo šturo, u jednoj rečenici, spomenut dr Srđan Živanović, s nestrpljenjem smo očekivali njegov dolazak u rodni Aleksinac, kako bi porazgovarali sa njim.\nMoja osnovna ideja je doprinos razvoju ortopedije ramena i lakta i želja da se i u bolnicama Srbije primenjuju najsavremenije metode u ovoj oblasti. Još jedna ideja je i edukacija srpskih lekara u Danskoj gde smo im moje kolege i ja neposredni mentori. Edukacija je do ,sada, sprovodjena u saradnji sa „Udruženjem ortopeda za rame i lakat Srbije“ – rekao je dr Srđan Živanović.Svake godine ovaj Aleksinčanin odvede po jednog srpskog lekara na specijalnu edukaciju, gde lekari imaju priliku da aktivno učestvuju u izvođenju operacija. Osim iz Beograda i Novog Sada, jedini ortopedi sa juga Srbije koji su prošli ovu edukaciju su dr Goran Vidić i dr Dušan Đorđević iz Vojne bolnice Niš. Ovakve operacije se, uz pomoć dr Živanovića, sada obavljaju i u Aleksincu.Inače, dr Srđan Živanović ( 48 ) rođen je u Aleksincu, gde je završio Aleksinačku gimnaziju. Studije je nastavio na Medicinskom fakultetu u Nišu, gde je i specijalizirao ortopediju. Nakon 4 godine rada u Opštoj bolnici Aleksinac, u želji da se usko specijalizuje i usavršava u svojoj oblasti odlučio je da ode u Skavdinaviju. U Regionalnoj bolnlici Viborg je završio subspecijalizaciju ramena i lakta i u toj oblasti izveo preko 2.500 uspešnih operativnih zahvata.Na naše pitanje, koja je razlika između srpskog i skavdinavskog zdravstvenog sistema, odgovorio je:\nRazlika je ogromna. Uslovi za rad u Danskoj omogućavaju da lekari svoj posao, koji je inače zahtevan, obavljaju sa mnogo manje opterećenja u odnosu na lekare u Srbiji. U Danskoj je čitav sistem zakazivanja pregleda i sprovođenja operacija uređeniji, nema nepotrebnog trošenja vremena i praznog hoda ,što znači da se brže dolazi do termina za pregleda, a liste čekanja za operacije su daleko kraće. Jednostavno, posao je mnogo bolje organizovan i ostavlja prostora lekarima i za stručno usavršavanje.Dr Srđan Živanović sarađuje i sa Kliničkim centrom u Kragujevcu i Vojnom bolnicom u Nišu.\nBy Dušan Stevanović|Aleksinac, Društvo, Ekonomija, Naslovna stranica|Коментари су искључени на POČELE SAVREMENE OPERACIJE RAMENA


Denis Bećirović uputio pismo Schulcu i Pack – Informer\nDenis Bećirović uputio pismo Schulcu i Pack\nZamjenik predsjedavajućeg Predstavničkog doma Parlamentarne skupštine BiH Denis Bećirović pozvao je predsjednika Evropskog parlamenta (EP) Martina Schulza i izvjestiteljicu EP-a za BiH Doris Pack da u tekstu rezolucije o BiH markiraju ključne probleme i kočničare euroatlantskog puta BiH, kao i da potaknu i ohrabre borbu protiv neofašizma, šovinizma i ekstremizma bez obzira od koje nacije ili vjere dolazili.\nBećirović je u pismu Schulzu i Pack napisao kako “želi vjerovati da će tekst nove rezolucije EP-a o BiH biti argumentiran i optimističan”.\nIstakao je da bi rezolucija Evropskog parlamenta morala sadržavati ocjene i pozive utemeljene na činjenicama, a što bi na određeni način bio poticaj pozitivnim procesima u Bosni i Hercegovini.\n– To znači da treba ukazati na suštinske probleme i prepreke s kojima se suočava Bosna i Hercegovina tokom procesa izgradnje evropske, moderne i funkcionalne države – naveo je Bećirović u pismu.\nPrema dostupnim informacijama, preporučeno je da se u nacrt rezolucije Evropskog parlamenta o BiH uvrsti i poziv Islamskoj zajednici BiH za “jasno i negativno izjašnjavanje o rastu vehabizma”, što, smatra Bećirović, izaziva kontroverze i različita tumačenja.\n– Smatram da nas ovakvi jednostrani prijedlozi dovode u nedoumice principijelne prirode. Od vas kao iskusnih i dobronamjernih članova Evropskog parlamenta očekujemo da argumentirano ukažete na štetnost neutemeljenih izjava onih političara koji svojim nepotpunim razumijevanjem i neprincipijelnošću uznemiravaju građane BiH – napisao je zamjenik predsjedavajućeg Predstavničkog doma PSBiH.\nBećirović smatra da bi u najnovijem dokumentu o BiH trebalo voditi računa o tome da opasnost za ovu zemlju nisu samo ekstremni pojedinci, nego i njihovo različito i ekskluzivno tretiranje, dijeljenje na “naše” i “njihove”, bliže i dalje, manje i više razumljive.\n– Stoga vjerujem da, uz dobru političku volju i mudrost, nacrt rezolucije Evropskog parlamenta neće biti isključiv i kontraproduktivan za BiH – naveo je.\nPolazeći od uvjerenja da evropski parlamentarci rade za dobrobit svih naroda i građana BiH, Bećirović je u pismu skrenuo pažnju na neke, kako je rekao, zabrinjavajuće činjenice.\n– U BiH još uvijek djeluju neodgovorni političari koji negiraju jedini genocid u Evropi poslije Drugog svjetskog rata – genocid u Srebrenici. Dakle, ne poštuje se presuda Međunarodnog suda pravde koji je vrhovni pravni organ Ujedinjenih naroda, kao ni odredbe Rezolucije Evropskog parlamenta o Srebrenici – stoji u pismu.\nTakođer, naveo je Bećirović, u BiH djeluju političari koji krše Dejtonski mirovni sporazum i javno izjavljuju da je njihov glavni grad Beograd, a ne Sarajevo, kako stoji u Ustavu BiH.\n– Dalje, Bosni i Hercegovini veliku štetu nanosi neprincipijelna politika Republike Srbije koja posljednjih godina intenzivno radi na uspostavljanju paralelnih veza s bosanskohercegovačkim entitetom Republikom Srpskom, bez poštivanja ustavnih odredbi koje govore da ti paralelni odnosi moraju biti “u skladu sa suverenitetom i teritorijalnim integritetom” – istakao je.\nPodsjetio je i da u BiH, tačnije u bh. entitetu RS, nesmetano djeluje zločinački Ravnogorski četnički pokret koji je odgovoran za ubijanje više od 100.000 žrtava nesrpske nacionalnosti tokom Drugog svjetskog rata.\n– U BiH i susjednoj Srbiji još uvijek djeluje i dio svećenika koji su podsticali i blagosiljali zločince koji su svirepo pred televizijskim kamerama ubijali djecu i građane Srebrenice i drugih bh. gradova. Sve ovo navodim da bih vam ukazao samo na dio problema s kojima se suočava država Bosna i Hercegobvina, navedeno je u pismu.\nBećirović je izrazio nadu da će Pack i Schulz kao prijatelji Bosne i Hercegovine ove probleme adekvatno prepoznati i tretirati u predstojećoj rezoluciji.\nBećirović je pozvao na otvaranje ozbiljnog demokratskog dijaloga s vjerskim zajednicama, ali i drugim akterima društvenog i političkog života te da se na taj način doprinese procesu istinske demokratizacije države BiH, saopćeno je iz Sektora za odnose s javnošću PSBiH.


ZORANA MIHAJLOVIĆ: PRVI LETOVI 21. MAJA, A SLUŽIĆE ZA POVRATAK U SRBIJU - Bor GRAD INFO\nZORANA MIHAJLOVIĆ: PRVI LETOVI 21. MAJA, A SLUŽIĆE ZA POVRATAK U SRBIJU\nurednik\t мај 16, 2020 251 0\nMinistarka građevinarstva, saobraćaja i infrastrukture Zorana Mihajlović rekla je da će prvi avio-letovi posle ukidanja vanrednog stanja biti organizovani 21. maja, i to pet letova za Frankfurt i Cirih.\nOna je za TV Prva rekla da avio-saobraćaj nigde u Evropi nije normalizovan, da to nisu redovne linije, već da će služiti za prevoz građana koji žele da se vrate u Srbiju.\nMihajlović je dodala da će strani državljani koji dolaze u Srbiju morati da imaju negativan PCR test ne stariji od 72 sata, a da državljani Srbije ili oni koji imaju boravište u zemlji ili moraju da imaju negativan PCR test ili da idu u samoizolaciju.\n– Za naše državljane ostavili smo mogućnost da i ako odu u samoizolaciju, mogu da urade test u referentnoj laboratoriji i da, ako je negativan, prekinu samoizolaciju. Naravno, svi će morati za vreme putovanja da nose maske, i da se pridržavaju i svih drugih procedura – rekla je Mihajlović.\nGovoreći o drumskom saobraćaju, ona je dodala da je prethodnih meseci pitanje prelaska granica bilo regulisano posebnim odobrenjima komisije Vlade, a da će relaksiranje mera u toj oblasti biti vršeno u dogovoru sa lekarima.\nTakođe je navela da će se voditi računa i o tome da mogu da putuju i ljudi sa manjim primanjima ili bez primanja, pa će plaćanja testa biti oslobođeni studenti i nezaposleni, dok će deca do 12 godina biti oslobođena bilo kakve vrste testova, prenosi N1.\nU EVROPI NOVI COVID-19 SINDROM, U SRBIJI GA JOŠ NEMA


Dom Omladine Beograda | Headliner - Part 3\nU subotu, 17. jula održana je svečana dodela nagrada 49. izdanja Filmskog festivala u Sopotu. koji je realizovan u produkciji Centra beogradskih festivala, uz saradnju sa Centrom za kulturu Sopot. Žiri takmičarskog programa 49. Filmskog festivala u Sopotu u sastavu: Jovan Marković (scenarista, predsednik), Slobodan Skerlić (reditelj) i Milan Nikodijević …\nKoncert na Zidiću… Bednici 16. jula na Platou Milana Mladenovića\nMonday Blues #65… Cotton Pickers 12. jula na Platou Milana Mladenovića\nMonday Blues, serijal low-noise bluz koncerata u organizaciji Doma omladine Beograda, prešao je dug put od svog premijernog predstavljanja publici u maju 2017. godine. Tokom desetina nastupa u centralnom holu i na Zidiću DOB-a, nastupili su brojni domaći bluz izvođači. Ovog ponedeljka, 12. jula od 20:00 časova nastupiće popularni domaći …\nKoncert na Zidiću… Milan Petrović Quartet 9. jula na Platou Milana Mladenovića\nKoncerti na Zidiću, koje Dom omladine Beograda od 2013. godine organizuje na Platou Milana Mladenovića, postali su jedan od omiljenih letnjih kulturnih programa za sve Beograđane i goste glavnog grada. U devetoj sezoni, nastavljamo da na otvorenoj sceni otkrivamo nove bendove i predstavljamo neke stare muzičke znance. U petak, 9. …\nMonday Blues #64… Loup-Garou 5. jula na Platou Milana Mladenovića\nMonday Blues je serijal low-noise bluz koncerata koje Dom omladine Beograda ogranizuje još od maja 2017. godine. Tokom desetina koncerata u centralnom holu i na Zidiću DOB-a, nastupili su brojni domaći bluz izvođači. Ovog ponedeljka, 5. jula od 20:00 časova u Domu omladine Beograda nastupiće alternativni bluz bend Loup-Garou. Muzički …\nIzložba “Sanjarenja o zajedništvu” Bojane S. Knežević biće otvorena od 29. juna do 16. jula u Galeriji doma omladine Beograda. “Sanjarenja o zajedništvu” prate višegodišnje susrete umetnice i časnih sestara i opatica, sa fokusom na katoličke redove školskih sestara i njihovu kompleksnu ulogu u procesu ženske emancipacije. U potrazi za …\nDeveta sezona Koncerata na Zidiću počinje 21. juna (20:00 časova), na Svetski praznik muzike, nastupom popularnog domaćeg bluz-rok benda Cotton Pickers. Pored numera sa njihovog uspešnog prvenca “Slaughterhouse Blues”, publika će moći da čuje i nekoliko novih pesmama, koje će se naći na drugom autorskom albumu na kojem Pickersi uveliko …\nMonday Blues je serijal low-noise bluz koncerata koje Dom omladine Beograda ogranizuje još od maja 2017. godine. Tokom desetina koncerata u centralnom holu i na Zidiću DOB-a, nastupili su brojni domaći bluz izvođači. Ovog ponedeljka, 14. juna od 20:00 časova u Domu omladine Beograda nastupiće: Vladan Petrović (gitara i glas) …


Stvari koje naučiš kad se i dalje viđaš sa bivšim momkom — Page 2 of 3 — Wannabe Magazine\nDobiješ potvrdu o tome da je dobro što više niste u vezi\nDobar seks ne pokriva sve aspekte odnosa i u post-vezi sa bivšim, on dobija svoje pravo mesto. A sve ono u čemu niste mogli da se složite, što je izazivalo napade anksioznosti, pasivne agresije ili besa, ostaje nepokriveno – ogoljeno i vidljivo. Niste mogli da razgovarate o budućnosti, o njegovoj neambicioznosti, o tvojoj želji za decom, niste videli sebe zajedno u starosti i ispunjenosti. I dalje je tako i sada sigurno znaš da je to ono što tražiš i da je osim dobrog i zdravog seksualnog odnosa, neophodan i dobar i zdrav emotivan odnos, kao i odnos na nivou razuma i odluke.\nShvatiš da imaš veoma jasnu predstavu o svom sledećem dečku\nBivši ne prestaje da ti bude drag i važan, ali polako shvataš šta je ono što želiš da pronađeš u sledećoj vezi i koje bitne osobine treba da pokaže tvoj novi partner. Na ovom mestu zapravo, shvataš da je tvoj odnos sa bivšim zaista gotov u smislu veze i zajedništva i da sa njim nećeš ostvariti ono što želiš i što ti je potrebno. Sledeći put ćeš obratiti više pažnje na osobine za koje nisi ni znala da su važne u odnosu i da je potrebno da ih tvoj partner ima – i da neke stvari ne možeš da odradiš sama za oboje – da se nisi našla u produženoj vezi sa bivšim.


CRNA GORA NA KOLENIMA, CENE NIKAD VEĆE: Evo koliko je koštala minimalna POTROŠAČKA korpa u maju, PAPRENO! - Srbija UŽIVO\nCrna Gora je od aprila 2022. ušla u zonu dvocifrene ili galopirajuće inflacije, kada su cene proizvoda i usluga za ličnu potrošnju bile u proseku više za 11,2 odsto u odnosu na april 2021\nMinimalna potrošačka korpa u Crnoj Gori koštala je u maju ove godine 738,9 evra, što je za 0,9 odsto više nego u aprilu, saopšteno je iz Uprave za statistiku Monstat.\nOd ukupne vrednosti minimalne potrošačke korpe, izdaci za hranu i bezalkoholna pića su iznosili 339,8 evra, dok su izdaci za neprehrambene proizvode i usluge iznosili 399,1 evro, navodi se u saopštenju, a prenosi portal CdM.me.\nPodsetimo, Crna Gora je od aprila 2022. ušla u zonu dvocifrene ili galopirajuće inflacije, kada su cene proizvoda i usluga za ličnu potrošnju bile u proseku više za 11,2 odsto u odnosu na april 2021.\nRast je nastavljen i u maju kada je zabeležena inflacija od 11,7 odsto godišnje. Ovo je najveća godišnja inflacija u poslednjih 15 godina.\nPored ovoga, zabrinjavajuća je i činjenica da se inflacija u Crnog Gori veća nego u Eurozoni što do sada najčešće nije bio slučaj. Prema poslednim zvaničnim podacima, cene su u proseku više za 11,7 odsto u maju 2022. u odnosu na isti mesec lane dok su u istom periodu u Eurozoni povećane u prosjeku za 8,1 odsto.\nDakle inflacija kod u Crnoj Gori nije samo “uvezena” kako se to najčešće objašnjava, odnosno nije samo proizvod pandemije i rata u Ukrajini, već jedan njen dio jeste internog karaktera.\nOvo su ključni zaključci drugog dela istraživanja “Uticaj KOVID-19 na demografska, ekonomska i finansijska kretanja u Crnoj Gori” koje su, u okviru projekta “Akcija”, u pripremili Društvo statističara i demografa Crne Gore (DSD) i Centar za demokratsku tranziciju (CDT).\nČinjenica da cene u Crnoj Gori rastu po dvocifrenoj stopi u 2022. govori da je životni standard sa najnižim dohotkom najviše ugrožen. Ovo dodatno zabrinjava budući da je stopa rasta cena hrane, pića, usluga prevoza i farmaceutskih proizvoda značajno veća od procečne inflacije a ovi proizvodi čine 50 odsto potrošnje prosečnog domaćinstva u Crnoj Gori.\nPOVEZANE TEMECrna GoraInflacijaPotrošačka korpaRast cena\nĐoković na obali mora brusi formu za Vimbldon: LJUDI U TRANSU KADA GA VIDE!


Vesna Dimitrijević urednica Dijaspora TV gost u emisiji "Žikina šarenica"\nDijasporaDijaspora u AustrijiVesna Dimitrijević urednica Dijaspora TV gost u emisiji “Žikina šarenica”\nSpecijalna emisija Žikina šarenica je emitovana iz Beča, a gost emisije je bila jedan od osnivača i urednica portala dijaspora.tv, Vesna Dimitrijević.\nVideo produkcija i agencija Idea Pro na austrijskom tržištu je prisutna još od daleke 2006. godine. Više godina je, između ostalog, proizvodila i vrlo omiljenu emisiju „Dijaspora uživo“ koja se godinama emitovala na satelitskom kanalu televizije Pink i austrijskoj televiziji Okto. Autorka i urednica je poznato TV lice u dijaspori, Vesna Dimitrijević, koja je u saradnji sa Idea Pro ostvarila mnoge televizijske emisije.\nVesna je gledaocima „Žikine šarenice“ predstavila novi, projekat: poslovno-medijski centar „Ideahouse“, ali i planove redakcije portala www.dijaspora.tv koji je Vesna Dimitrijević pokrenula 2013. godine.\nInače Vesna je veoma posvećena razvijanju što intenzivnije medijske, privredne i kulturne saradnje između Austrije i Srbije, odnosno Beograda i Beča, kao i zemalja u regionu. U planu su i novi formati i atraktivne rubrike na potpuno modernizovanom portalu dijaspora.tv, kao i postupna izgradnja sadržaja internet-televizije za sve ljude koji žive u Austriji i u celom svetu.\nVoditeljka i urednica emisije Vesna Dimitrijević u svojim emisijama tradicionalno neguje neposredan pristup svakom čoveku i obrađuje teme koje interesuju gledaoce, kao što su integracija, svakodnevni život, kulturna i politička zbivanja, privredni i kulturni projekti i kooperacije.\nTokom radova na snimanju „Žikine šarenica“ predstavljena je i kultura Srba u Beču. Nastupili su brojni umetnici koji su zabavili publiku na Columbusplatz-u i pred Gradskom većnicom. Među gostima popularnog voditelja Žike Nikolića bili su, između ostalih, i predstavnici bečke policije iz 10.-og becirka, Kuratorijuma bečkih domova za stara lica, različitih udruženja i firmi, kao što je Käserei Gloggnitz, koja proizvodi „pravi srpski kajmak i sir“ od austrijskog mleka. Jedan od gostiju je bio i direktor firme za telekomunikacione usluge „m:tel Austria“, gospodin Milenko Cvijanović, kao i mnogi drugi.\nBeč Dijaspora emisija Vesna Dimitrijević


Sastanak AEO Asocijacije: Regionalna saradnja poboljšava trgovinsko okruženje za kompanije | Standard\nSastanak AEO Asocijacije: Regionalna saradnja poboljšava trgovinsko okruženje za kompanije\n''Čvrsto umrežene kompanije u privredama CEFTA-e, koje djeluju kao jedan glas prema svojim administracijama, doprinijeće bržoj ekonomskoj integraciji regiona i lakšem pristupu regionalnim i međunarodnim tržištima za poslovanje. Ovi procesi će biti značajno poboljšani kroz učešće u Programu Ovlašćenih ekonomskih operatera (AEO), koji je jedan od najuspješnijih instrumenata za olakšavanje trgovine na globalnom nivou''.\nOvo je bio jedan od zaključaka sa sastanka AEO Asocijacije, održanog u Budvi. Potpuna primjena kriterijuma dobijenih od Programa Ovlašćenih ekonomskih operatera (AEO) obezbjeđuje brže i lakše carinjenje robe u privredama CEFTA-e. Takođe omogućava onima sa statusom AEO da budu predmet manjeg broja kontrola, prethodnog obavještenja u slučaju fizičke kontrole, prioritetnog tretmana i uzajamnog priznavanja sa trećim članicama. Priznavanje između AEO programa znači da će Ovlašćeni privredni subjekti, pored pogodnosti koje im pruža njihova Carinska uprava, imati jednak tretman u svim drugim članicama CEFTA-e.\nUčesnici sastanka su istakli da se to može postići samo intenzivnijom saradnjom između svih uključenih aktera – prije svega privrednih subjekata i uprava carina iz privreda u okviru CEFTA-e. AEO Asocijacija je osnovana 2021. godine od strane privatnog sektora u regionu CEFTA-e kao jedinstveni glas privrednika u vezi sa regionalnim AEO agendama. Kompanije se okupljaju na kvartalnoj osnovi kako bi razgovarale o problemima sa kojima se suočavaju dok apliciraju za status AEO, kao i o pogodnostima koje imaju prilikom dobijanja statusa.\nOsnivanje Asocijacije podržao je Deutsche Gesellschaft fur Internationale Zusammenarbeit (GIZ), u okviru projekta ”Podrška regionalnoj ekonomskoj integraciji”, ko-finansiranog od strane Evropske unije i Njemačkog Saveznog ministarstva za ekonomsku saradnju i razvoj (BMZ).\nProjekat podržava promociju razvoja AEO u privatnom sektoru i njegovo međusobno priznavanje u regionu i u EU u doglednoj budućnosti. Štaviše, kompanije razvijaju viziju kojom se identifikuju nove mogućnosti da doprinesu regionalnoj trgovini i, samim tim, ekonomijama i društvima.\nBroj kompanija koje su uspješno stekle status AEO se povećao u cijelom regionu, kao i broj kompanija zainteresovanih da ga dobiju.\nSastanak AEO Asocijacije održan je kao nastavak dijaloga o prednostima AEO programa za kompanije sa punim statusom AEO, za one u procesu apliciranja i za ostale zainteresovane da saznaju više o podnošenju prijave za status AEO i prednostima koje on ima da ponudi. U narednom periodu Asocijacija će se fokusirati na povećanje svojih kapaciteta u javnoj politici, kao i na razmjenu znanja i iskustava među kompanijama članicama. Kompanije se zalažu za bolje korišćenje pogodnosti\nstatusa AEO, ali i za aktivan privatno-javni dijalog u ovoj oblasti na regionalnom nivou.


Stradao kod otoka Pohlib: Poginuli ronilac je iz Austrije, a ne iz Paga / Novi list\nZaronio u smrt\nObjavljeno: 13. lipanj 2016. u 12:47 2016-06-13T12:47:04+02:00 2016-06-13T12:47:04+02:00\nZAGREB – Iz Ministarstvo pomorstva, prometa i infrastrukture u ponedjeljak je pojašnjeno da se ronilačka nesreća, u kojoj je u petak, 10. lipnja, smrtno stradao austrijski ronilac (51), dogodila prilikom rekreativnog ronjenja u organizaciji jednog od ronilačkih centara s otoka Paga.\nDirektor Scuba Centra iz Paga Goran Hudoklin, ističe da smrtno stradali 51-godišnji austrijski ronilac E.H. nije uz otočić Pohlib kod otoka Paga, ronio u organizaciji nihova ronilačkog centra. Dodaje da njihov ronilački centar nikada nije imao niti jedan slučaj stradavanja ronioca te kako »ne bi htjeli da ih se povezuje s negativnim slučajevima«.\nPrema izjavi voditelja ronjenja, nakon što je austrijski ronilac E.H voditelju signalizirao da se ne osjeća dobro, on je s njim odmah započeo postupak kontroliranog izrona, uslijed kojega mu se zdravstveno stanje naglo pogoršalo i odmah po izronu na površinu izgubio je svijest


Muzej banjskog lečenja u Vrnjačkoj banji - 150 godina istorije - Penzin\nPočetna Magazin Godine Istorija Muzej banjskog lečenja u Vrnjačkoj banji – 150 godina istorije\nNa toplim mineralnim izvorima Vrnjačke banje još su stari Rimljani izgradili lečilište (Aquae Orcinae), koje je korišćeno u periodu od 2. do 4. veka nove ere.\nSavremeni razvoj Vrnjačke banje počinje 1868. godine radom Osnivačkog društva, najstarije turističke organizacije na Balkanu, a već 1887. godine ovde je izgrađen i čuveni Dvorac Belimarkovića, generala Jovana Belimarkovića, ministra u vladi kralja Milana Obrenovića i namesnika maloletnog kralja Aleksandra Obrenovića.\nStalna postavka „Muzej banjskog lečenja“ Muzeja nauke i tehnike nalazi se u Vrnjačkoj Banji i posvećena je najvećem banjskom lečilištu u Srbiji sa tradicijom dugom 150 godina.\nOdeljenje Muzeja nauke i tehnike – Muzej banjskog lečenja nalazi se u ulici Vrnjačka 22, I sprat, u Vrnjačkoj Banji.\nizvor: Muzej nauke i tehnike Beograd\nTags:istorijamuzejMuzej nauke i tehnikeSrbijaVrnjačka banja


Grujica na sudu – Sergej u Americi -\nGrujica Veljković nekadašnji predsednik Festivalskog odbora PIP i aktuelni predsednik SO Aleksinac za sada se bez rezultata nedavno pojavio u aleksinačkoj sudnici. Veljković je zbog navodnih uvreda, iznetih javno nakon predstave „Bolivud” na sceni Doma kulture u Aleksincu za vreme održavanja festivala, tužio beogradske glumce Sergeja Trifunovića i Miloša Đorđevića.\nĐorđević, član Narodnog pozorišta u Beogradu, je pročitao pismo Trifunovića u kome se spominje i Veljković. Da izgovorene reči nisu bile baš najkorektnije prema tada čelniku Festivalskog odbora pokazuje i reakcija selektora ove pozorišne manifestacije Tomislava Trifunovića, Segejevog oca, koji je uzviknuo „Ime je pogrešno, sigurno je Sergej malo pobrkao imena”.\nGrujica Veljković i Tomislav Trifunović niz godina su zajedno radili na jačanju festivala pa ovakav rasplet te saradnje nije bio očekivan.\n‒ Da su mi za vreme festivala uputili izvinjenje ne bih ih tužio – kaže za naš sajt Veljković objašnjavajući da u tužbi traži da ova dva glumca budu proglašena krivim za iznete uvrede.\nSudija Vladica Simonović odložio je početak suđenja za jun mesec pošto je, kako smo nezvanično saznali, ustanovljeno da tuženim stranama nije uručen poziv. Kako se u javnosti piše Sergej Trifunović je tih dana bio u Americi.\nZa sada se ne zna sudski epilog. Ali od prošlogodišnjeg događaja o kome će se raspravljati u aleksinačkoj sudnici do današnjeg dan došlo je do promena u javnom životu aktera. Trifunović je u međuvremenu postao lider Pokreta slobodnih građana, pa su mu možda baš događaji oko aleksinačkog festivala bili početak političke kampanje. Veljković je podneo neopozivu ostavku na mesto predsednika Festivalskog odbora, a Odbor je usvojio i ponuđenu ostavku Tomislava Trifunovića na mesto umetničkog direktora festivala.\nPrevious Post:Vanredno u Zoni…\nNext Post:Večeras tribina o praktičnim pitanjima vere


Izgradnja sistema vetrogeneratora Telefon inženjering doo\nPogodne lokacije za ugradnju vetrogeneratora na našem području su istočni delovi Srbije, Banat, kao i planinska uzvišenja. Smatra se da je investicija u vetrogeneratore isplativa, ako je prosečna brzina vetra preko 5m/s. Vetrogeneratori većih snaga preko 1MW instaliraju se na visinu od preko 100m, dok manji vetrogeneratori za kućnu primenu snage do 5kW mogu da se instaliraju na visinu do 15m. Najpogodnija mesta za ugradnju vetrogeneratora predstavljaju lokacije bez prepreka.\nVetrogenerator bi trebalo postaviti na visinu minimum 6m iznad prepreka kao što su objekti, stabla. Na području Srbije intezitet vetra je veći u zimskom periodu, tako da kombinovanje solarnih sistema sa vetrogeneratorima predstavlja idealno rešenje snabdevanja električnom energijom. Kombinovanjem solarnih sistema i vetrogeneratora obezbeđuje se kontinuitet u snabdevanju električnom energijom tokom čitave godine.\nKombinovani sistem vetrogenerator i solarni panel za napajanje rasvete i video nadzora, Beograd\nKombinovani sistem vetrogenerator i solarni paneli za napajanje rasvete, Kovačica\nVetrogenerator i pokretni solarni sistem\nna splavu Pavla Vujisića,\nHorizontalni vetrogeneratori obično imaju tri elise, a vetrogenerator stalno prati smer vetra, u cilju maksimalne proizvodnje energije. Ovakvi vetrogeneratori su najzastupljeniji na tržištu. Telefon inženjering doo u ponudi ima vetrogeneratore američke firme SouthWest. Odlikuju se dobrom proizvodnjom energije na niskom broju obrtaja, niskom bukom i izuzetno dobrim kvalitetom.\nZa primenu u off grid sistemima kao što su sistemi za vikendice, brodove obično se koriste manji vetrogeneratori snage do 1kW, dok se za kućnu i komercijalnu primenu koristi vetrogenerator snage 2,4kW koji može da bude OFF grid ili ON grid. Vetrogenerator Skystream 3,7 snage 2,4 kW proizveden je sa ciljem da na prosečnoj brzini vetra preko 5 m/s može da proizvede dovoljno energije za jedno prosečno domaćinstvo.\nViše informacija o vetrogeneratorima\nVertikalni vetrogeneratori su manje osetljivi na promenu pravca vetra i, zahvaljujući tome, mogu da proizvedu više energije. Telefon inženjering doo u ponudi ima vetrogeneratore američke firme UGE. Ovi vetrogeneratori se odlikuju nižom bukom, izuzetnim kvalitetom, prihvatljivim dizajnom, koji se uklapa u različite sredine, kako ruralne tako i urbane. Za OFF grid aplikacije u ponudi su vetrogeneratori snage 600W, 1kW i 4kW, dok, za primenu u ON grid aplikacijama, u ponudi su vetrogeneratori snage 1kW i 4kW.


Ministar komunalne privrede i infrastrukture Hasanspahić posjetio KJKP „Sarajevogas": Iskazana očekivanja za značajno smanjenje duga za potrošeni gas do početka sljedeće sezone grijanja | Vlada Kantona Sarajevo\nMinistar komunalne privrede i infrastrukture Hasanspahić posjetio KJKP „Sarajevogas": Iskazana očekivanja za značajno smanjenje duga za potrošeni gas do početka sljedeće sezone grijanja\nObezbjeđenje neophodnih finansijskih sredstava za izmirenje duga „Sarajevogasa“ prema „BH Gasu“ koji u ovom trenutku iznosi 57 miliona KM bio je povod današnjoj posjeti i sastanku ministra komunalne privrede i infrastrukture Senada Hasanspahića sa direktoricom ovog preduzeća Nihadom Glamoč.\n„'Sarajevogas' čini sve da vrati postojeća dugovanja kompaniji 'BH Gas', a očekujemo da će ovaj dug biti smanjen na najmanji mogući nivo prije početka sljedeće sezone grijanja“, kazala je direktorica Glamoč i dodala da u ovom smislu očekuje podršku resornog ministarstva i Vlade KS kako bi se kroz Budžet KS obezbijedilo redovno plaćanje pristiglih faktura.\nPredložila je ministru Hasanspahiću da u predstojećem rebalansu Budžeta KS osigura 10 miliona KM inicijalnih sredstava za pokrivanje trenutnog duga.\nMinistar Hasanspahić se interesirao za načine provođenja tarifne politike u gasnoj privredi te za priliv sredstava koji se ostvaruje u ovoj oblasti. Zapitao se šta bi značilo provođenje tužbe koju je „BH Gas“ podnio protiv „Sarajevogasa“ kao i eventualno potpuno isključenje građana KS i ovog preduzeća kao korisnika ovog energenta.\n„U narednom periodu zatražit ću da nam svi koji učestvuju u lancu isporuke prirodnog gasa dostave podatke o prilivu sredstava koju ostvaruju njegovom prodajom i distribucijom“, istakao je ministar Hasanspahić.\nIskazao je i potrebu da se u saradnji sa „Sarajevogasom“ pripremi i provede kampanja koja bi za cilj imala povećanje korisnika ovog ekološki najčistijeg energenta.\n„Ciljevi su nam i da osiguramo stabilnost sistema isporuke prirodnog gasa te redovno plaćanje vaših usluga isporuke i distribucije od strane potrošača“, naglasio je ministar Hasanspahić te iskazao očekivanja da menadžment ovog preduzeća da pripremi konkretne prijedloge i rješenja čijom primjenom bi se bitno unaprijedilo poslovanje ovog preduzeća.\nObećao je i podršku resornog ministarstva, ali i Vlade Kantona Sarajevo.\nOvom prilikom, razgovarano je i o provođenju finansijske konsolidacije komunalnih preduzeća sa akcentom na KJKP „Sarajevogas“ jer ono kao jedan glavni akter u funkcionisanju komunalne privrede ima vitalnu funkciju u urbanom načinu življenja.\nNa kraju sastanka, najavljeni su novi zajednički sastanci s temom rješavanja nagomilanih problema između KJKP „Sarajevogas“ i KJKP „Toplana Sarajevo“.


Beogradski maraton - kakva zavrzlama\nŠef odeljenja Komunikacija Evropske atletike (EA), Džejms Maligen dao je danas izjavu za TV N1 koja ga je citirala da je "Beogradski maraton suspendovan zbog dugovanja", ali je potom zatražio da ga isprave, jer ga "nisu dobro razumeli".\nNova izjava glasi:"'Running for all0" sertfikat za Beogradski maraton zbog dugovanja, suspendovan do daljeg".\n"Evropska Atletika u septembru prošle godine, postala je svesna da postoje određeni problemi u vezi sa dugovanjima Beogradskog maratona. Tada smo suspendovali svaku dalju aktivnost Beogradskog maratona, podršku i promociju trke sa naše strane. Takva je situacija sve od septembra, a sada smo Beogradski maraton izbrisali i iz Kalendara EA predstojećih događaja. I suspenzija dalje promocije od strane Evropske atletike, ali i nenavođenje trke u Kaledndaru ostaju na snazi sve dok ne dobijemo čvrste dokaze da su problemi rešeni", rekao je Maligen u prethodnoj izjavi.


Emisija Lankaster u ratu - TV program Srbija\nLankaster u ratu\nAvro Lankaster opisivan je kao jedan od najboljih bombardera u Drugom svetskom ratu. U vreme kada su hitlerove armije širile nacističko carstvo u okupiranoj Evropi, teški bombarderi bili su jedini način da se dopre do same Nemačke i izvrši protivudar.\nOvaj dokumentarac detaljno predstavlja Lankasterove sposobnosti i fantastične rezultate - između ostalog i uspešne napade na lansirne rampe ozloglašenih "fau jedan" i "fau dva" raketa. Britanski bombarder sravnio je Hamburg sa zemljom, ali je učestvovao i u snabdevanju okupiranih teritorija hranom, što je spasilo na hiljade života. Film sadrži arhivski materijal i igrane sekvence, kao i ekskluizovne intervjue sa članovima Lankasterove posade koji su još uvek u životu.


Ljajić je novinarima kazao da je gondola nesumnjivo najveća turistička investicija u poslednjih nekoliko godina, koja će preporoditi i Kopaonik kao turističku destinaciju, ali i potkopaonička sela i čitav taj region.\n"Ne treba da naglašavam šta znači za Brus i Brzeće, već imamo oko 5.000 ležajeva, hotele koji čekaju na kategorizaciju i koji su zapravo očekivali da se ovako nešto desi i ova gondola konačno proradi da bi ti hoteli mogli da budu pušteni u rad", naglasio je ministar.\nPrema njegovim rečima, gondola će označiti i jedan novi početak za privredu, za razvoj seoskog turizma jer će se mnogi odlučiti da se bave tim poslom zato što će biti ekonomski isplativo.\nKako je naveo Ljajić, gondola će značiti mnogo i da se rastereti saobraćaj u centru Kopaonika jer će se njom iz centra Brzeća do centra Kopaonika stizati za 13 minuta i neće morati da se putuje automobilom i po 40, 45 minuta.\nLjajić očekuje da gondola makar delimično reši i problem sezonalnosti Kopaonika i pojašnjava da za razliku od Zlatibora koji 30 odsto turističkog prometa ostvaruje tokom letnjih meseci, Kopaonik ostvaruje svega 16 odsto.\n"Sasvim je sigurno da će panoramsko razgledanje Kopaonika uz pomoć gondole biti primamljivo i privlačno i za domaće i za strane turiste. Ovo je investicija koju su svi čekali", kazao je Ljajić.\nNajavio je da će prema tome kako se radovi za sada odvijaju taj projekat najverovatnije biti završen pre roka i da će već ove zimske sezone turisti na Kopaoniku moći da koriste.\nUdruženje noćnih klubova i barova (NOB) zatražilo je danas formiranje radne grupe sa Vladom Srbije i učešće predstavnika udruženja na sednicama Kriznog štaba jer smatra da nove protivepidemiološke mere "praktično" onemogućavaju ovim ugostiteljskim objektima rad u zatvorenom prostoru.


Agencija Standard&Poor’s potvrdila kreditni rejting za Crnu Goru - Moja Crna Gora\nAgencija Standard&Poor’s potvrdila kreditni rejting za Crnu Goru\n15/09/2018\tvijesti iz crne gore Izvor: CdM.me\nAgencija za kreditni rejting Standard&Poor’s objavila je novi Izvještaj za Crnu Goru kojim je potvrdila izgled rejtinga naše zemlje, koji je označen kao “stabilan”, uz očuvanje ocjene B+/B, saopšteno je iz Ministarstva finansija.\nU rim Vladinom resoru ističu da ova činjenica upućuje na očekivanje da bi nakon treće ovakve potvrde moglo doći do povećanja kreditnog rejtinga.\n“Na ovaj način je još jedna relevanta svjetska institucija prepoznala ozbiljnost sprovođenja mjera fiskalne konsolidacije, ali i ukupno povećanje ekonomske aktivnosti koje proističe iz unapređenja opštih uslova poslovanja. Kako se navodi u Izvještaju, aktuelna pozicija Crne Gore na rejting listi rezultat je snažnog ekonomskog rasta koji je nastavljen u 2018. godini,koji se procjenjuje na 3,5 odsto, a koji se bazira na razvoju turizma, energetike i infrastrukture, odnosno konkretnije na izgradnji prve dionice auto-puta koja će, kako se navodi, doprinijeti regionalnoj povezanosti i poboljšanju bezbjednosti. Analitičari su konstatovali snažan rast od 16 odsto u broju\nposjetilaca, kao i blizu 12 odsto u broju noćenja, i to u prvoj polovini tekuće godine, dok predviđaju mogućnost dodatne ekspanzije i ljetnjeg i zimskog turizma kroz investicije”, kažu u Ministarstvu finansija.\nKako ističu analitičari ukazuju na snažnu institucionalnu poziciju Crne Gore u regionu kao i na potencijale za dalji razvoj kroz strukturne reforme koje naša zemlja sprovodi u cilju pristupanja Evropskoj uniji, dok kao presudno važne aktivnosti za dostizanje Vladinih ciljeva navode nastavak sprovođenja mjera fiskalne konsolidacije, smanjenje deficita i nivoa javnog duga.\n“Očekivanja stručnjanka iz Standard&Poor’s-a su da će javni dug početi da pada sa završetkom izgradnje prve dionice autoputa što korespondira sa projekcijama Ministarstva finansija sadržanim u Fiskalnoj strategiji kojom je definisan set mjera fiskalne konsolidacije. U Izvještaju se navodi da bi rejting za Crnu Goru mogao biti povećan ukoliko bi mnogobrojni projekti iz oblasti infrastrukture, energetike i turizma, koji su trenutno u toku, dali bolje rezultate od očekivanih, unapređujući perspektivu rasta Crne Gore, uz umanjenje rizika u okviru bilansa plaćanja”, zaključuju u Ministarstvu finansija.\nTags Kreditni rejting Ministarstvo finansija standard&poors vlada crne gore


Vesti online / Vesti / Svet / "Odnosi Rusije i SAD slični kao u Hladnom ratu"\n"Odnosi Rusije i SAD slični kao u Hladnom ratu"\nGeneralni sekretar UN Antonio Gutereš upozorio je da su odnosi Rusije i SAD pogoršani do situacije slične "onoj u kojoj smo živeli tokom Hladnog rata".\nNekoliko dana pošto su SAD saopštile da će da proteraju 12 ruskih diplomata pri UN zbog "slučaja Skripalj", Gutereš je pozvao Vašington i Moskvu da ponovo uspostave liniju komunikacije radi sprečavanja bilo kakve pojave napetosti, prenela je agencija Rojters.\n- Tokom Hladnog rata postojao je mehanizam komunikacije i kontrole da bi se sprečili incidenti, da bi se osiguralo da stvari neće da izmaknu kontroli kada tenzije skoče. Takvi mehanizmi su nestali - rekao je Gutereš i dodao da veruje da su "ti mehanizmi opet neophodni".\nSAD su u ponedeljak saopštile da će da proteraju 60 ruskih diplomata, uključujući 12 pri misiji UN u Njujorku.\nTime su se pridružile vladama širom Evrope koje su najavile da će da proteraju ruske diplomate zbog trovanja ruskog špijuna Sergeja Skripalja i njegove ćerke Julije nervnim agensom početkom marta u Engleskoj.\nBritanija je optužila Rusiju za trovanje Skripalja, što Moskva odlučno negira.\nZANIMLJIVOSTI Hit: Kako su Rusi "nasankali" Niki Hejli (VIDEO)\nSVET Povratak hladnog rata - vreme za "crveni telefon"


LG PREDSTAVIO UNAPREĐENU SERIJU INOVATIVNIH LG ULTRA MONITORA – LG OLED club\nHomeVESTILGLG PREDSTAVIO UNAPREĐENU SERIJU INOVATIVNIH LG ULTRA MONITORA\nKompanija LG Electronics (LG) predstavila je danas u Beogradu novu seriju „Ultra“ monitora najnovije generacije sa poboljšanim performansama, među kojima se ističu UltraWide modeli sa unapređenom produktivnošću, UltraFine monitori idealni za profesionalce u kreativnim industrijama i UltraGear za neprevaziđeno gejming iskustvo.\nU skladu sa svojom reputacijom vodećeg inovatora u kategoriji UltraWide monitora (format prikaza slike 21:9 i veći), impresivna površina novog LG monitora dijagonale 49 inča (model 49WL95C) dizajnirana je sa namerom da se poveća produktivnost i korisnicima omogući obavljanje više zadataka istovremeno, dok LG-jev najnoviji UltraGearGaming Monitor (model 38GL950G) spaja izuzetan kvalitet slike i munjevitu brzinu kako bi se postigao sveobuhvatni doživljaj.\n2019 LG UltraWide Monitori\nNajnoviji UltraWide monitor kompanije LG dijagonale 49 inča (model 49WL95C) odlikuje veliki zakrivljen ekran formata 32:9 koji pruža izuzetan kvalitet slike. Zahvaljujući svojoj bioskopskoj veličini, LG 49WL95C predstavlja visokokvalitetno rešenje idalno za multitasking, pošto uspešno zamenjuje nezgrapnu postavku više ekrana. Impresivan broj piksela od 5120 x 1440 (ekvivalentan broju piksela na dva Quad High Definition monitora od 27 inča koji stoje jedan pored drugog) i 108 piksela po inču (PPI) obezbeđuje optimalnu jasnoću slike, omogućava lakše čitanje dokumenata i lakše editovanje fotografija i video zapisa.\nDual Controller Software omogućava vezu sa više uređaja koji svi mogu da se kontrolišu putem jedne tastature i miša, radeći nesmetano sa PBP u cilju unapređenja toka posla i povećanja efikasnosti. Kako bi u najvećoj meri iskoristio neverovatan prostor koji pruža ekran, LG UltraWide monitoriposeduju Picture-by-Picture mod za uporedno prikazivanje sadržaja iz više izvora i istovremeni rad sa više aplikacija.\nDodatno, uz pomoć USB Type-C portova, korisnici mogu istovremeno da prenose podatke i pune uređaje – čak i laptopove.\nNajnovija serija LG UltraWide monitora podrazumeva i modele manje dijagonale, koji zadržavaju sve ostale premijum karakteristike. Tako modeli 34WL850 i 34WL85C koriste LG-jevu Nano IPS tehnologiju koja je najbolja u klasi, zahvaljujući kojoj pružaju zadivljujuće preciznu reprodukciju boja koja pokriva 99 odsto prostora boja. Sa podrškom za HDR10, ovi monitori bez problema prikazuje video igre i snimke koje koriste HDR. Tehnologija VESA DisplayHDR™ 400 prikazuje široki spektar boja do 400 nita, ujedno pružajući dinamičniji i dramatičniji doživljaj.\nKoristeći Thunderbolt™ 3 tehnologiju, svi LG UltraWide monitori omogućuju veću produktivnost i efikasnost.Jedan jedini Thunderbolt™ 3 kabl prenosi 4K sadržaj i zvuk, istovremeno pružajući napajanje baterije laptop računara jačine od 60W, pojednostavljujući svaki radni proces.\nNa osnovu svega navedenog, LG UltraWide monitori predstavljaju pravi instrument za unapređenje produktivnosti. Pogodan za svaku vrstu posla, ovaj monitor savršeno odgovara ljudima koji rade u sektoru finansija, IT-ja, dizajna i arhitekture, gde su neophodni preciznost i kvalitet prikaza.\nLG UltraFine™ monitori\nUltraFine serija monitora namenjena je kreativnim profesionalcima koji cene detalje koji su u ovom slučaju četiri puta istaknutiji nego kod Full HD modela zahvaljujući UHD 4K rezoluciji. Uz ovu karakteristiku, korisnici imaju nenadmašno iskustvo uživanja u sadržaju. Među monitorima iz ove serije koje je LG predstavio je i model 32UL950 koji takođe poseduje Nano IPS tehnologiju.\nModel 27UL850 poseduje Black Stabilizer tehnologijukoja uspešno osvetljava i najtamnije oblasti, dok Dynamic Action Sync karakteristika omogućava gejmerima da bez problema zapaze neprijatelje tokom igranja. Osim toga, FPS i RTS režimi pružaju sjajno iskustvo, prilagođavajući i optimizujući postavke za izabranu igru.\nLG je predstavioi svoj novi Nano IPS UltraGear monitor za gejmere, sa podrškom za NVIDIA G-SYNC i frekvencijom osvežavanja slike od 144Hz u cilju brzog i glatkog gejminga bez cepanja slike. Živopisne slike sa neverovatnom bojom su standardne na rezoluciji monitora od 3840 x 1600, pokrića od 98 odsto lestvice boja DCI-P3. UltraGear monitor je dizajniran kako bi gejmeri uronili u format prikaza slike formata 21:9, uz zakrivljeni ekran i dizajn koji je praktično bez ivica. Sferno osvetljenje, osmišljeno radi stvaranja najboljeg mogućeg iskustva igre, pruža do šest različitih podešavanja boja koje potiču iz poleđine monitora i mogu da se prilagode raspoloženju gejmera, istovremeno smanjujući zamor očiju.\n„Danas smo predstavili širok izbor modela koji se fokusiraju na produktivnost, kvalitet slike i vrhunski gejming”, izjavio je Branislav Jordanov, marketing menadžer kompanije LG Electronics u Srbiji. „Imajući u vidu da je fokus kompanije da zadovolji zahteve različitih segmenata potrošača, raduje nas što sve više njih vidi kao lidera u inovacijama kada je reč o monitorima”.\n32UL95034WL85034WL85C38GL950G49WL95CBranislav JordanovDual Controller SoftwareHigh-Speed UltraGearNano IPSUltraUltraFineUltraGearUltraWide


Dodik: Srpska nema plan o otcepljenju - 16.11.2021, Sputnik Srbija\nDodik: Srpska nema plan o otcepljenju\nSrpski član Predsedništva BiH Milorad Dodik sastao sa u Sarajevu sa višim političkim savetnikom američkog državnog sekretara Derekom Šoleom kojem je preneo da... 16.11.2021, Sputnik Srbija\nDodik je izjavio da je Šoleu rekao i da je Republika Srpska privržena politici mira i da nije spremna za sprovođenje aktivnosti koje bi ugrozile mir, ali da su druga dva člana Predsedništva BiH, kako je naveo, uporno insistirala na mogućnostima sukoba i rata.„Republika Srpska insistira da i drugi u BiH poštuju slovo Dejtonskog sporazuma, pa to očekujemo i od međunarodne zajednice i međunarodnog faktora koji je upleten u unutrašnje stvari BiH“, kazao je Dodik na konferenciji za novinare u Istočnom Sarajevu.On je istakao da Republika Srpska uvažava spoljni suverenitet BiH i unutrašnji teritorijalni integritet i ustavni poredak BiH koja je sastavljena od dva entiteta i tri konstitutivna naroda.„Mi poštujemo pravni okvir BiH, koji je predviđen Dejtonskim sporazumom, nastavićemo pravnu borbu za poštovanje Ustava“, poručio je Dodik.Dodik je naveo da je preneo da Republika Srpska nema nijedan plan o otcjepljenju i secesiji kao što neki pokušavaju da joj pripišu, ali da se u Srpskoj o tome priča, kao i u celoj BiH i regionu, preneo je RTRS.Pored Dodika, sa Šoleom su se sastala i druga dva člana Predsedništva BiH, Željko Komšić i Šefik Džaferović. Sastanku su prisustvovali i američki ambasador u BiH Erik Nelson, kao i specijalni izaslanik za Zapadni Balkan, Gabrijel Eskobar.\nSrpski član Predsedništva BiH Milorad Dodik sastao sa u Sarajevu sa višim političkim savetnikom američkog državnog sekretara Derekom Šoleom kojem je preneo da Srpska ostaje posvećena slovu Dejtonskog sporazuma i poštovanju Ustava i da nema plan o otcepljenju.\nDodik je izjavio da je Šoleu rekao i da je Republika Srpska privržena politici mira i da nije spremna za sprovođenje aktivnosti koje bi ugrozile mir, ali da su druga dva člana Predsedništva BiH, kako je naveo, uporno insistirala na mogućnostima sukoba i rata.\n„Republika Srpska insistira da i drugi u BiH poštuju slovo Dejtonskog sporazuma, pa to očekujemo i od međunarodne zajednice i međunarodnog faktora koji je upleten u unutrašnje stvari BiH“, kazao je Dodik na konferenciji za novinare u Istočnom Sarajevu.\n„Mi poštujemo pravni okvir BiH, koji je predviđen Dejtonskim sporazumom, nastavićemo pravnu borbu za poštovanje Ustava“, poručio je Dodik.\nDodik je naveo da je preneo da Republika Srpska nema nijedan plan o otcjepljenju i secesiji kao što neki pokušavaju da joj pripišu, ali da se u Srpskoj o tome priča, kao i u celoj BiH i regionu, preneo je RTRS.\nPored Dodika, sa Šoleom su se sastala i druga dva člana Predsedništva BiH, Željko Komšić i Šefik Džaferović. Sastanku su prisustvovali i američki ambasador u BiH Erik Nelson, kao i specijalni izaslanik za Zapadni Balkan, Gabrijel Eskobar.\n15 Novembar, 22:07


Beč – grad u kojem raste srpska umetnička scena – Fakultet savremenih umetnosti\nlinkadmin / / Blog / 2. 08. 2016.\nBeč se nameće ne samo kao jedan od najvećih gradova Evrope, već i kao grad u kojem živi najveći broj srpskih iseljenika, čiji se nezvanični broj kreće oko 300 000, čineći ujedno i njegovu najbrojniju manjinsku zajednicu. Uprkos geografskoj blizini, ili možda baš zbog nje, kontekst života i rada u austrijskoj prestonici već na prvi pogled izgleda neuporedivo sa Beogradom i ovdašnjim navikama.\nU današnjem vremenu ona je i neminovni povod za razmišljanje o profesionalnim mogućnostima saradnje dve prestonice koja je, blago rečeno, potpuno neiskorišćena i otvara prostor za brojne projekte u oblasti edukacije i umetničke produkcije. Lična inicijativa i agilnost privatnih institucija, kao i obično u našem slučaju, pokazuju se mnogo boljim, inovativnijim i efikasnijim od rada naših birokratskih ministarstava i diplomatskih predstavništava.\nSredinom juna odazvao sam se na poziv novootvorenog Designcluba (www.designclub.wien) i jednog od njegovih osnivača Tamare Dragoš, koji promovišu savremenu umetničku produkciju sa srpskog i ex-jugoslovenskog prostora na izuzetno bogatoj kulturnoj ponudi austrijske prestonice.\nU Beču je, inače, već dugo popularna forma čitanja novih književnih dela od strane autora, na javnim mestima različitog tipa, gde se u znatnom broju okuplja pozvana i redovna publika; način promovisanja kakav je kod nas skoro nepoznat. Tako je u subotu, 16. jula, u Designclubu u Ulici princa Eugena, prekoputa poznatog zamka Belvedere, održana promocija mog romana „Gospodari vremena”.\nDiskusija o romanu „Gospodari vremena”\nRadnja romana koja se odigrava u vreme Drugog svetskog rata bila je dovoljno zanimljiva i podsticajna za okupljenu publiku da se između čitanja odlomaka iz romana uključi u diskusiju sa autorom, pre svega o odnosu istorijskih činjenica i literarne fikcije, kao i savremenih aluzija.\nPromociji je prisustvovala brojna publika, među kojom su bili i predstavnici književnog života naše dijaspore. Posebno izdvajam Barbi Marković, književnicu mlađe generacije koju je beogradska publika imala priliku da upozna na nekoliko nedavnih književnih susreta i festivala, kao i Miroslava Prstojevića, legendarnog promotera ex-jugoslovenske književnosti i vlasnika poznate knjižare koja isključivo prodaje knjige izdate na našim prostorima.\nSrpski umetnici kao članovi svojevrsne potkulture Beča\nParadoksalno, na tako maloj geografskoj razdaljini od Beograda moguće je prepoznati čitave generacije naših iseljenika koje su razvile svojevrsnu subkulturu Beča, dok je među mlađom generacijom prisutna potpuna intelektualna i socijalna integrisanost.\nU jednoj od mnogobrojnih bečkih galerija u toku je velika izložba o jugoslovenskim gastarbajterima, sa brojnim eksponatima i instalacijama, čiji autori su umetnici našeg porekla, dok je prisutnost naših umetnika srednje i mlađe generacije, naročito u oblasti likovnih umetnosti i dizajna, vidljiva na brojnim mestima u gradu – ali, nažalost, samo za naše profesionalce koji žive u Beču i koji u to mogu da vas upute. Tako se dolazi i do poraznih činjenica o potpunom odsustvu aktivnosti naših državnih, kulturnih i akademskih institucija u Beču, prepuštajući taj teren isključivo estradi, crkvi ili pak drugim ex-jugoslovenskim državama, članicama EU.\nTako, na primer, iako u Beču postoje slavistički centri pri Univerzitetu, ne postoji lektorat za srpski jezik i književnost, dok čitave oblasti umetničke saradnje, naročito u likovnim umetnostima, zavise isključivo od ličnih kontakata i mimo saradnje akademskih institucija koje, uprkos različitim materijalnim uslovima obrazovanja, dele ponekad i određene sličnosti o kojima ništa ne znamo.\nEntuzijazam koji naslućuje svetlu budućnost\nSrećom, umetnici našeg porekla imaju iskustva, akademskog znanja, ali i entuzijazma, koji već hronično nedostaje našim srozanim umetničkim i akademskim ustanovama, da istraže nove mogućnosti kulturne saradnje i edukacije. Među njih svakako spadaju Designclub i Tamara Dragoš, koji ispituju ne samo načine promovisanja naše kulture u Austriji, već traže i oblasti komplementarne saradnje i edukacije.\nIz našeg ugla, na primer, izgleda neobično da metropola koja ima ogromnu tradiciju u arhitekturi, teatru, literaturi i likovnim umetnostima nema razvijenu filmsku i igranu TV produkciju, pa čak ni adekvatnu obrazovnu strukturu iz te oblasti. U tom smislu, i lično sam se založio za otvaranje radionice filmske i TV dramaturgije pri Designclubu, čiji rad bi trebalo da počne već na jesen, a koji bi mogao da zainteresuje ne samo srpske i ex-jugoslovenske, nego i austrijske polaznike.\nSigurno je da postoje i drugi oblici komplementarne saradnje, pre svega u likovnim umetnostima, čemu Akademija lepih umetnosti i multimedija i njeni studenti likovnih departmana mogu da daju značajan doprinos svojim idejama i angažovanjem. U svakom slučaju, iskustvo raskošne bečke umetničke scene i udela naših umetnika u njoj dovode nas do spoznaje da je svako regionalno mapiranje naših umetnika i akademskih studija nezaobilazno bez saradnje sa našim bečkim kolegama i sunarodnicima.


Osiguranje odgovornosti - Lovćen osiguranje a.d.\nNaslovna Osiguranja Osiguranja Osiguranje odgovornosti Osiguranje odgovornosti\nOsiguranje projektantske odgovornosti\nOsiguranje projektantske odgovornosti pokriva odgovornosti za štetu koja bi mogla nastati u vezi sa obavljanjem njegove djelatnosti.\nOsiguranje proizvođačeve odgovornosti za proizvode\nProizvodi su osmišljeni, izrađeni i namijenjeni za određenu namjenu, odnosno upotrebu. Zato su temeljno ispitivani i po potrebi unaprijeđeni. Nažalost, sve okolnosti ne možemo predvidjeti: možda je došlo do neprimjetne greške u proizvodnji, kod nadzora kvaliteta, ili do uzastopnih događaja koje nismo mogli predvidjeti, a događaju se.\nSa ugovaranjem ovog osiguranja je pokrivena odgovornost zbog radnji, propusta ili grešaka koje revizori, poreski savjetnici, vještaci i sl., kao i kod njih stalno zaposlene osobe, naprave prilikom obavljanja registracije djelatnosti.\nOsiguranje odgovornosti izvođača građevinskih radova\nOsiguranjem odgovornosti izvođača građevinskih radova su pokrivene štete na samom objektu na kome se izvode radovi i štete pričinjene trećim licima, kao i svi projekti na kojim klijent radi kao izvođač građevinskih radova.


EU obezbijedila 2,3 miliona eura za unapređenje rada parlamenata u BiH - Akta.ba\n17.05.2019. 10:40 / Izvor: SRNA\nPredsjednik Narodne skupštine Republike Srpske Nedeljko Čubrilović izjavio je juče da će projekat EU "Unapređenje i nastavak podrške parlamentima u BiH u poslovima evropskih integracija", vrijedan 2,3 miliona eura, omogućiti usvajanje najviših evropskih parlamentarnih standarda u radu.\n"Cilj novog projekta je jačanje kapaciteta službi Parlamentarne skupštine BiH, Narodne skupštine Republike Srpske, Parlamenta Federacije BiH, Skupštine Brčko distrikta, kao i kantonalnih skupština u obavljanju poslova u vezi sa procesom evropske integracije zemlje", istakao je predstavnik Narodne skupštine Mađarske i rukovodilac projekta Zoltan Horvat.\nJačanje i unapređenje rada parlamentarnih službi, uz intenziviranje međusobne parlamentarne saradnje u BiH, potrebno je zbog ubrzanja procesa pristupanja BiH Evropskoj uniji i efikasnijoj primjeni akcionih planova u procesu evropskih integracija.\nIz IPA sredstava EU će takođe biti realizovan i projekat nabavke IT opreme i softvera za sve parlamente u BiH u vrijednosti od 1,7 miliona eura.\nunapređenje rada parlamenata BiH\nU ponedjeljak kamen temeljac za zgradu Opštine Kotor Varoš


Grčka i dalje najinteresantnija za turiste iz Srbije\nBeta\t 23. jula 2015. 13:35\nTuristi iz Srbije i ove sezone najviše letuju u Grčkoj, dok je druga najtraženija destinacija Turska, izjavio je danas direktor Nacionalne asocijacije turističkih agencija Juta (YUTA) Aleksandar Senčić.\nOn je agenciji Beta kazao da nekoliko godina u Grčkoj letuje po oko pola miliona turista iz Srbije, jer je prema njihovim ocenama, najbolji odnos cene i kvaliteta.\nSeničić je naglasio da su za turiste iz Srbije i ove godine interesantne i Španija, Italija, Egipat, kao i Bugarska.\nS druge strane, u odnosu na prethodnih deset godina primetno je veliko smanjenje interesovanja turista za boravak u Crnoj Gori preko turističkih agencija\n“U odnosu na prethodne godine, interesovanje turista iz Srbije se nije promenilo kada je reč o izboru destinacije, ali će ove godine ukupan promet turističkih agencija biti manji, jer turisti uglavnom uplaćuju jeftinije aranžmane. Oni koji su letovali u hotelima sa četiri ili pet zvezdica, sada se odlučuju za hotele sa tri, dok se oni koji su išli u jeftinije hotele, sada opredeljuju za apartmanski smeštaj”, kazao je Seničić.\n“Vaučeri neće imati uticaj na komercijalne goste”, ocenio je Seničić i dodao da je “u Srbiji mentalni sklop većine ljudi takav da, kada se kaže letovanje, misli se na more”.


VULIN BRANI VUČIĆA OD KRIVOKAPIĆA: Sličnost sa Đukanovićem je razlog - Naša Borba\n„U pitanju je potpuna glupost. Đukanović i Vučić nemaju baš ništa zajedničko, posebno nemaju nikakve zajedničke poslove. Drago mi je da Krivokapić shvatio svoju grešku i da je više neće ponoviti“, rekao je Vulin sinoć u emisiji Hit tvit na TV Pink.\nUMESTO VULINA: Žena na čelu vojske, EVO KO JE ONA\nOn je dodao da „nekada ljudi kada uđu u politiku, pogotovu kada dođu ili treba da dođu na veoma značajnu funkciju, a pre toga nisu imali političko ili životno iskustvo koje bi moglo da ih pripremi za tako nešto, vrlo lako reaguju na tapšanja silnih ambasadora po leđima, koji im govore: „Vi ste baš ti, svi su Vas čekali, Vi ste doneli svetlost“.\n„Odjednom Vam postane strašno važno šta stranci misle o vama i onda Vam vrlo lako i vrlo često poture neku pogrešnu informaciju i nešto što bi trebalo da kažete ili pomislite, a nije baš tako“, ocenio je Vulin.\n„Da li je kiša, da li suša, da li izbori u Crnoj Gori, kriv je Vučić. On to dobro i stoički nosi i ne dozvoljava da se takvi napadi na njega odraze na odnose između naših zemalja. To govori o njemu kao državniku i kao čoveku“, ocenio je Vulin i istakao da Vučića napadaju svaki dan iz Hrvatske i BiH.\n„Za razliku od njih (srpske opozicije), nisu palili Skupštinu, izdržali su da ne krene nasilje, a naša opozicija ima samo jedan program“, a to je protiv Vučića, naveo je Vulin.\nPrethodni tekstPUTIN SE OGLASIO: Primiću RUSKU vakcinu protiv virusa korona!\nSledeći tekstSARAJEVO PODRŽALO AZERBEJDŽAN: Šefik osudio “jermenski napad“


DIF-ovci su novi šampioni - Studentski Sportski Savez Crne Gore\nStartovala Studentska liga u košarci 3x3\nVečeras je u prepunoj dvorani Sportskog i kulturnog centra Univerziteta Crne Gore, pred oko 500 gledalaca odigrano finale ovogodišnje Luštica bay Studentske lige Crne Gore u košarci, u kome su se sasvim zazluženo našle ekipe Mašinskog i Fakulteta za sport i fizičko vaspitanje. U ovogodišnjoj ligi učestovalo je 18 ekipa, podijeljenih u četiri grupe, a nakon pet kola ligaškog dijela, po dvije najbolje ekipe iz svih grupa nastupale su u četvrtfinalu play offa. Grupnu fazu obje ekipe finalisti završile su sa maksimalnim učinkom, a i u utakmicama play offa su bili bolji od svojih rivala. DIF-ovci su bili prvi u grupi A, pobjedivši redom Građevinski fakultet, Medicinski fakultet i ekipu Plavog dvora, dok su Mašinci bili maksimalni u grupi D, sa četiri pobjede, slavili su protiv UDG-a, Pirodno-matematičkog fakulteta, Studentskog doma PG 2 i Ekonomskog fakulteta. U četvrtfinalu DIF-ovci su pobijedili prošlogodišnjeg šampiona, Elektrotehnički fakultet, a Mašinci su bili bolji od Pravnika. U polufinalu DIF-ovci su bili ubjedljivi protiv UDG-a, a Mašinci sigurni protiv najprijatnijeg iznenađenja lige, ekipe FTH Kotor.\nNakon izuzetno uzbudljivog finalnog meča titula je na kraju pripala ekipi Fakulteta za sport i fizičko vaspitanje. U prvoj četvrtini ekipe su se smjenjivale u vođstvu, a najveću prednost imali su Mašinci (10:5), na pauzu nakon prvog perioda pogotkom Đokovića u poslednjoj sekundi DIF-ovci su imali prednost od tri poena (15:12). Na početku drugog perioda DIF-ovci prave seriju 9:0, stekli su dvocifrenu prednost, a kada je na nešto manje od 4 minuta prije poluvremena Pajović zaradio isključujuću grešku zbog nesportskog ponašanja, šanse Mašincima da se vrate u meč bile su znatno smanjene. Na poluvremenu 11 poena prednosti za DIF-ovce (37:26). U pauzi između poluvremea organizovana je nagradna igra za publiku a dodijeljeni su pet vaučera za kupovinu sportske opreme u vrijednosti 50 eura u buticima Sport Vision, dres košarkaške reprezentacije Crne Gore i kao glavna nagrada putovanje u Ohrid, koju je dobio Vojin Jelušić, student Ekonomskog fakulteta.\nTreći period bolje su odigrali Mašinci, nošeni odličnom podrškom sa tribina na polovini perioda prišli na -6 (38:44), a do kraja trećeg perioda dozvolili protivniku da postigne samo dva poena, pa se u poslednji period ušlo sa tri poena prednosti za DIF-ovce (46:43). Mašinci su poenima Otaševića otvorili poslednji period, prišli na samo poen prednosti međutim snage za potpuni preokret nijesu imali. U poslednjim minutima nešto duža klupa DIF-ovaca, problemi Mašinaca sa faulovima i prednost DIF-ovaca u fizičkoj spremnosti presudili su da najsjajnije odličje pripadne momcima sa Fakulteta za sport i fizičko vaspitanje.\nFakultet za sport i FV – Mašinski fakultet 62:56 (15:12, 22:14, 9:17, 16:13)\nSKC Univerziteta Crne Gore, gledalaca oko 500\nSudije: Orbović, Pejović, Vuković (Podgorica).\nFakultet za sport i FV: Ratković 14, Šćepanović 7, Raičević, Milović, Đoković 15, Zeković, Popović, Lončar 18, Vuletić, Kapešić, Perovanović 2, Tomašević 6.\nMašinski fakultet: Tomović, Otašević 13, Radenović, Posuka 15, Pivljanin 2, Pajović 4, Vučinić 11, Jovanović 11, Golijanin.\nTreće mjesto pripalo je ekipi Univerziteta Donja Gorica, koja je u meču za bronzu savladala Fakultet za turizam i hotelijerstvo iz Kotora. Momci iz Kotora, iako veoma oslabljeni neigranjem nekolicine važnih igrača, najviše zahvaljujući fenomenalnom Đokoviću, koji je postigao 51 poen, bili u igri sve do poslednjih trenutaka utakmice, ali ipak nijesu imali dovoljno snage.\nUDG – FTH Kotor 76:74 (35:38)\nSKC Univerziteta Crne Gore, gledalaca oko 100\nSudije: Đikanović, Kuburović, Ćetković (Podgorica).\nUDG: Ćetković , Kavarić 16, Strunjaš 21, Žujović 7, Vuković 26, Pešić, Radonjić, Radović, Raković 6.\nFTH Kotor: Gajević 1, Jovanović 2, Đoković 51, Adžić 2, Radonjić 18.\nNa kraju su najboljim ekipama svečano uručene medalje i pehari. Medalje trećeplasiranoj ekipi, dodijelila je Biserka Radulović, član UO Studentskog sportskog saveza Crne Gore, student i višestruki osvajač medalja sa seniorskih i univerzitetskih karate prvenstava, dok je pehar ekipi UDG-a uručila Dr Nela Tatar iz Sekretarijata za kulturu i sport glavnog grada, kao i član nacionalnog savjeta za sport. Predsjednik Opštinskog studentskog sportskog saveza Podgorica, Miloš Vujošević dodijelio je srebrne medalje, dok je pehar ekipi Mašinskog fakulteta uručio Dr Duško Bjelica, predsjednik UO Univerziteta Crne Gore. Dekan Fakulteta za sport i fizičko vaspitanje Dr Stevo Popović dodijelio je najsjajnija odličja, a pehar šampionskoj ekipi uručio je Blagota Sekulić, košarkaški reprezentativac Crne Gore.


FAZNO I PO DEONICAMA DUŽ CELE PRUGE: Počinje dinamičko testiranje brze pruge Beograd – Novi Sad\n17. 01. 2022. u 12:10\nTestiranja će se, kako navode, obavljati svakodnevno od 7 do 17 sati, dakle u vidnom delu dana i u uslovima potpune obustave železničkog saobraćaja na pruzi Beograd – Stara Pazova – Novi Sad. Dinamika testiranja u navedenom periodu zavisiće i od temperature i vremenskih uslova u kojima treba da se obavi.\nZbog toga će svakodnevno od 17. januara do 4. februara u periodu od 6.30 do 17.30 sati, biti obustavljen železnički saobraćaj na pruzi Beograd – Novi Sad, uključujući vozove iz sistema beogradske gradske železnice BG Voz, kao i vozova na relacijama od Beograda za Rumu, Šid i Zvornik.\nDinamičko testiranje obavljaće voz sa mernim kolima specijalizovanim za ovakvu vrstu ispitivanja, koja će po deonicama saobraćati duž brze pruge Beograd – Novi Sad. Tokom dinamičkih ispitivanja pruge za velike brzine između Beograda i Novog Sada neovlašćenim licima zabranjen je bilo kakav pristup i kretanje peronima i kolosecima u stanicama i duž čitave pruge.\nU periodu dinamičkih testiranja brze pruge Beograd – Novi Sad biće pojačano prisustvo pripadnika MUP-a i službe obezbeđenja duž čitave ove deonice.\nZa vreme dinamičkih testiranja na trasi brze pruge Beograd – Novi Sad u funkciji će biti dva putna prelaza, i to u železničkoj stanici Batajnica (ulica Carice Jelene i Šangajska) i u Kamendinu (ulica Jurija Rakitina). Oni će povremeno biti zatvarani u vreme prolaska mernih kola kojima će se obavljati dinamičko testiranje brze pruge. Na ova dva putna prelaza biće angažovana Saobraćajna policija MUP-a Srbije, koja će biti zadužena za nesmetano funkcionisanje drumskog saobraćaja preko pruge.\n„Infrastruktura železnice Srbije“ apeluje i upozorava sve učesnike u drumskom saobraćaju na putnim prelazima Batajnica i Kamendin da poštuju saobraćajnu signalizaciju i propise, posebno kada ovi putni prelazi budu povremeno zatvarani zbog prolaska mernih kola za dinamičko testiranje brze pruge Beograd – Novi Sad, kako bi se sačuvala bezbednost saobraćaja i zaštitili ljudski životi.\nNavedeno dinamičko testiranje brze pruge između Beograda i Novog Sada moguće je realizovati na najefikasniji i najkvalitetniji način jedino u uslovima potpune obustave železničkog saobraćaja na čitavoj deonici.\n„Infrastruktura železnice Srbije“ se zbog toga izvinjava svim korisnicima usluga zbog obustave železničkog saobraćaju u navedenom periodu na brzoj pruzi Beograd – Novi Sad, a posebno putnicima beogradske gradske železnice BG Voz.\nO svim daljim aktivnostima na realizaciji testiranja pruge za velike brzine, „Infrastruktura železnice Srbije“ blagovremeno će obaveštavati javnost.\nNovi Sad testiranje voz pruga brza pruga Beograd-Novi SAd


SARAJEVO Kantonalni odbor BPS-Sefer Halilović KS uputio saopćenje\nSARAJEVO BPS traži hitno zasjedanje: Ne može tri mjeseca Skupština KS da ne radi\nKantonalni odbor BPS-Sefer Halilović KS uputio je saopćenje javnosti povodom višemjesečnog odlaganja zasjedanja Skupštine Kantona Sarajevo.\n- Zbog nerazumnog, višemjesečnog odlaganja zasjedanja Skupštine Kantona Sarajevo, Kantonalni odbor BPS-a KS traži od Kolegija Skupštine KS da hitno zakaže sjednicu Skupštine KS jer je neprimjereno da ovaj zakonodavni organ ne zasjeda gotovo tri mjeseca.\nPotpuna blokada funkcioniranja Skupštine KS, koju vrši Kolegij, nasilje je nad izbornom voljom građana koji su svoje zastupnike birali da bi čuli njihovo mišljenje i osvrt na materijale koji moraju biti predmet rasprave.\nAko su neke stranke izgubile svoje zastupnike i više ne vladaju situacijom, a očito je da jesu, to ne znači da bi Kolegij Skupštine KS i Vlada KS trebali blokirati zasjedanje Skupštine KS jer postoje brojna pitanja koja čekaju raspravu i izjašnjenje zastupnika.\nOvim putem zahtijevamo da Kolegij Skupštine KS zakaže u avgustu sjednicu Skupštine KS, kao i septembru i oktobru, jer građani Kantona Sarajevo nisu dužni da plaćaju organ koji mjesecima ne radi - stoji u saopćenju BPS-a.\nU Gradskoj vijećnici u Mostaru počeo novi krug pregovora o održavanju lokalnih izbora\n07.06.2018 u 12:41\nBPS Skupština Kantona Sarajevo Zasjedanje


Država Srbija kreće i u ispitivanje privatizacije NIS-a čiji je većinski vlasnik ruski Gaspromnjeft. Nije mali broj onih koji odavno upiru prstom na sporne elemente ove privatizacije, dok oni, koji su pre šest godina pregovorali sa Rusima, odgovaraju da sadašnje vlasti ispitivanjem privatizacije Naftne industrije Srbije skreću pažnju sa "tajnih ugovora" sa kompanijama iz Ujedinjenih Arapskih Emirata.\nU trenutku kada se očekuje da Vlada Srbije objavi ugovor o partnerstvu sa aviokompanijom Etihad iz Ujedinjenih Arapskih Emirata iz Ministarstva unutrašnjih poslova Srbije saopšteno je da je ministar Nebojša Stefanović formirao specijalni istražni tim koji će ispitati sve činjenice i okolnosti vezane za privatizaciju Naftne industrije Srbije.\nNovinarka nedeljnika "Nin" Katarina Preradović kaže da privatizacija NIS-a definitivno ima sporne elemente, ali da je pitanje da li ima elemenata krivičnog dela ili pre nepovoljnih odredaba po državu Srbiju.\n„A te nepovoljne odredbe su pre svega bile oličene u ceni od 400 miliona eura koja je bila sasvim mala za tako vrednu kompaniju. Drugi sporni elementi su bili recimo iznos rudne rente od 3 odsto za NIS koji je garantovan međudržavnim sporazumom do 2035. godine, iako je u samoj Rsuiji rudna renta 22 odsto, tako da je država tu zakinuta u tom periodu sigurno za par stotina miliona dolara. Osim toga mi smo jedina zemlja koja ima učešće u Južnom toku toku od 49 odsto, gotovo svi drugi imaju 50 procenata“, navodi Preradović.\nNIS je privatizovan krajem 2008. godine tako što je vlasnik 51 odsto akcija kompanije postao ruski Gaspromnjeft. Taj većinski paket je prodat za 400 miliona eura sa obavezom ruskog partnera da uloži 500 miliona evra u modernizacjiu Rafinerije Pančevo, što je učinjeno u predviđenom roku. Prodaja NIS-a bila je deo međuvladinog sporazuma Srbije i Rusije, koji je uključivao izgradnju gasovoda Južni tok kroz Srbiju i podzemnog skladišta gasa u Banatskom Dvoru.\nGaspromnjeft: Iznenađeni istragom\nKompanija "Gaspromnjeft" saopštila je u sredu da je iznenađena započetom istragom u vezi sa prodajom kompanije NIS u 2008. godini, i naglasio da istraga nije u direktnoj vezi sa rukovodstvom kompanije. Prvi zamenik generalnog direktora kompanije Vadim Jakovljev, kako javljaju agencije, izjavio je da su odnosi sa vladom Srbije bili partnerski i „sve smo rešavali dijalogom“.\nOn je naglasio da je "Gaspromnjeft", kao učesnik u realizaciji međuvladinog sporazuma, ispunio sve svoje obaveze - sproveo modernizaciju, uložio potrebna sredstva u razvoj NIS-a, proširio maloprodajnu mrežu benzinskih stanica i povećao resurse.\n"Pratićemo pomenutu istragu i proceniti kako ona utiče na uslove za rad u zemlji. Za nas je važna investiciona klima u Srbiji," rekao je Jakovljev.\nPotpredsednik Demokratske stranke Borislav Stefanović, koji je bio na čelu tima Srbije koji je sa ruskom stranom pregovarao o prodaji NIS-a, rekao je za domaće medije da je ugovor o NIS-u proistekao iz krovnog energetskog sporazuma Srbije i Rusije te da je ratifikovan i u Skupštini Srbije.\n"Za njega su glasali i tadašnji radikali koje je predvodio Tomislav Nikolić. I to oni dobro znaju, ali sada pokreću to pitanje kako bi sakrili svoje tajne ugovore koji su zaista tajni za razliku od onih koje smo mi postizali", kaže Stefanović uz objašnjenje da je njegov zadatak bio samo da operacionalizuje stvari dogovorene krovnim sporazumom a da se, primera radi, ruska strana stalno pozivala na taj krovni sporazum i da nije želela ni da raspravlja o pitanjima kakva je, na primer, bila rudna renta.\nDanas Srbija traži da, kao i Gasprom, od zajedničke kompanije ima više koristi nego što je to bilo do sada. Najpre je Aleksandar Vučić u osvit formiranja nove Vlade Srbije oštro poručio da Srbija kao vlasnik 29 procenata NIS-a želi i odgovarajući deo profita.\n„Lepo je što je NIS zaradio 300, 400 ili 500 miliona. E, sad lepo od tih 500 miliona iz profita, 100 miliona ima da date ne u razvoj, nego 100 miliona vratite dugove Srbijagasa prema Gaspromu“, rekao je tada Vučić.\nTo je bila i tema julskih razgovora u Moskvi premijera Aleksandra Vučića sa ruskim čelnicima Vladimirom Putinom i Dmitrijem Medvedevim.\n“Mislim da tu imamo otvorena vrata i da ćemo imati podršku da te odnose uredimo na onim mestima gde za to ima prostora“, rekao je ministar energetike Aleksandar Antić nakon tih razgovora.\nKonsultant za strana ulaganja Mahmut Bušatlija smatra da, čak i da je formiranje istražnog tima koji će se baviti privatizacijom NIS-a političko motivisano, ne bi bilo loše da se utvrdi kako se raspologalo imovinom dok je ona bila u vlasništvu Srbije, odnosno kako je mogla da se prodaje imovina kada je već bila predugovorena za prodaju Rusima, a da oko same privatizacije ne vidi neki problem.\n„Ulaskom u samu firmu ispostavilo se da je u međuvremenu prodat jedan dio imovine, podsetimo se samo da je recimo učešće NIS-a u hotelu Hajat prodato iako se ta imovina nalazila na spisku imovine koju Rusi otkupljuju. Pa se onda sjećamo se da su Rusi kroz revizije dotadašnjeg poslovanja NIS-a ustanovili da je prikriven manjak od nekih 350 miliona eura koje su oni pokrili. Tako da ispada da su oni u stvari kupili NIS po onoj cijeni o kojoj se govorilo da je realna a to je negde oko 800 miliona eura“, kaže Bušatlija.\nU NIS-u, kompaniji koja je prema podacima Agencije za privredne registre sa ostvarenom dobiti od 52 milijarde dinara najprofitabilnije preduzeće u 2013. godini, kažu da je privatizacija Naftne industrije Srbije deo međuvladinog sporazuma Srbije i Rusije, i da je to pitanje za predstavnike državnih organa ove dve zemlje a da menadžment NIS-a odgovara isključivo za operativno upravljanje kompanijom.\nOd 2008. kada je ugovor potpisan neprekidne su rasprave o njegovoj eventaulnoj štetnosti po interes Srbije. Ipak, nije se došlo ni do jasnog, eskpertskog zaključka. Zbog toga se ne može reći da se odmaklo od osnovnog pitanja „da li ima elemenata za nekakvu istragu i ispitivanje šta se krije iza toga i da li smo dobro ispregovarali“.\nNa ovo pitanje novinarka Katarina Preradović odgovara: „Da, ali može biti sporan momenat zašto u ovom trenutku kada javnost očekuje da vidi ugovor sa Etihadom, da vidi memorandum za FAP sa kompanijom Sisu, tako da mi se čini da je tajming politički a da spornih elemenata u privatizaciji NIS-a definitvno ima“.\nUgovor su, u vreme vlade Mirka Cvetkovića, u Moskvi potpisali tadašnji ministar energetike Srbije Petar Škundrić i predsednik Upravnog odbora Gaspromnjefta Aleksandar Djukov. Tada su predsednici Srbije i Rusije, Boris Tadić i Dmitrij Medvedev, potpisali zajedničku izjavu o strateškom značaju energetike u saradnji dve zemlje.


Srbija treba da se konsultuje sa EU? | Politika | DW | 28.08.2010\nSrbija treba da se konsultuje sa EU?\nProfesor međunarodnih odnosa na Fakultetu političkih nauka Predrag Simić smatra da bi zvaničnici Srbije trebalo da se konsultuju sa EU u cilju promene teksta rezolucije o Kosovu koja bi bila prihvatljiva za Srbiju.\nVestervele sa srpskim zvaničnicima\n"Mislim da je u ovom trenutku jako važno održati dijalog sa Unijom i tražiti kompromis u meri u kojoj je to moguće", rekao je Simić, a prenosi Tanjug. On je dodao da je pitanje razmatranja rezolucije za Srbiju značajan trenutak, jer su, kako je objasnio, u pitanju dva glavna cilja srpske spoljne politike - zaštita teritorijalnog integriteta i dalji proces približavanja EU.\n"Sudeći prema nagovestajima posle posete nemačkog ministra spoljnih poslova, zvanični Beograd je raspoložen za konsultacije sa Evropskom unijom. Ali, u kojim okvirima i dokle će ta spremnost ići, to je u ovom trenutku teško reći", rekao je Simić.\nOn je podsetio na stav Skupštine Srbije o tom pitanju i ukazao da je to u ovom trenutku okvir u kome srpska diplomatija može da se kreće.\nNarednih dana konsultacije o rezoluciji\nPredsednik Srbije Boris Tadić najavio je danas konsultacije sa Briselom i Vašingtonom o rezoluciji o Kosovu, odnosno o mogućnosti kompromisa koji bi bio prihvatljiv i Srbiji i stranim partnerima u međunarodnoj zajednici.\nTadić je rekao da će se u Briselu i Vašingtonu razgovarati o mogućnosti kompromisa koji će ostati na liniji nacionalnih interesa države Srbije, ali i zadovoljiti velike sile. "Srbija nikada neće priznati Kosovo. To je crvena linija preko koje nećemo preći", precizirao je Tadić u izjavi novinarima u Užicu, i dodao da je o tome obavestio lidere zapadnih zemalja.\nSlovački ministar inostranih poslova Mikulaš Džurinda izjavio je danas u Košicama da ne vidi nikakav razlog da njegova zemlja promeni svoj stav i prestane da odbija da prizna Kosovo.\n"Razumemo interese Kosova, ali vrlo ozbiljno uzimamo u obzir i interes Beograda", rekao je Džurinda slovačkoj agenciji TASR povodom apela šefa nemačke diplomatije da i preostalih pet članica Evropske unije prihvate nezavisnost Kosovo.\nSlovački ministar naglasio je danas da nije u interesu Evrope da se teritorijalni sporovi rešavaju jednostranim otcepljenjem određene etničke grupe.\n"Nikada nismo govorili da nikada nećemo priznati Kosovo", odbio je Dzurinda mišljenja da se Slovačka u svom odbijanju "zabetonirala." "Uvek smo samo naglašavali da je potrebno da se uzme u obzir interes Beograda i ta pozicija se ne menja. Međunarodni sud pravde nije rešio ništa, niti se bavio suštinom tog pitanja. Zato u ovom trenutku ne vidim nikakav razlog da Slovačka menja svoj stav", rekao je Dzurinda tokom zasedanja slovačke vlade u Košicama.\nNemačka štampa se i danas osvrće na posetu šefa diplomatije Gida Vestervelea državama Zapadnog Balkana, a naročito na razgovore u Beogradu i Prištini. Frankfurter algemajne cajtung ovako gleda na problem statusa Kosova. (28.08.2010)\nTrajni link https://p.dw.com/p/OyNi


Inzko u Vijeću sigurnosti UN-a: Korijen zastoja u BiH su SNSD, HDZ i SDA | Trend Radio Velika Kladuša\nVisoki predstavnik za Bosnu i Hercegovinu Valentin Inzko je podnoseći 56. izvještaj generalnom sekretaru Ujedinjenih nacija o stanju provedbe mira izjavio kako su korijen zastoja u Bosni i Hercegovini tri najveće nacionalne stranke – SNSD, HDZ i SDA.U Vijeću sigurnosti UN-a u New Yorku predstavljen je izvještaj o stanju provedbe mira u Bosni i Hercegovini za razdoblje od 16. aprila do 15. novembra 2019. godine, u sklopu kojeg je napomenuto da su entitetske vlade usvojile niz reformskih mjera programa Evropske unije, ali i sa žaljenjem istaknuto da nikakav napredak u formiranju vlasti nije postignut.\n“U maju je dostavljeno mišljenje Evropske komisije vezano za evropske integracije Bosne i Hercegovine, u kojem je utvrđeno 14 ključnih prioriteta koje vlasti Bosne i Hercegovine moraju ispuniti u sklopu procesa prema Otvaranje pregovora o pristupanju, što je trebalo motivirati političke vođe da prevaziđu svoje razlike i započnu s ključnim reformama. Umjesto toga, u augustu je sklopljen sporazum o načelima za formiranje vlasti koji su potpisali čelnici triju gore spomenutih političkih stranaka, a u februaru je istekao bez rezultata, što je dovelo do još većih nemira i prijetnji, posebno od SNSD-a, da se povuku iz postojećih sporazuma”, rekao je Inzko.\n“Gospodin Dodik upozorio je da se svi zakoni i odluke doneseni ‘pod pritiskom visokog predstavnika’, čak i oni odobreni u Parlamentu Bosne i Hercegovine”, požalio se Inzko.\n“Tokom mog mandata budžet je smanjen za 53 posto, a osoblje za više od 58 posto”, rekao je Inzko i dodao da su uprkos tome zadaci koje imaju uglavnom ostali isti.\n“S obzirom na izazove koji su pred nama, Ured visokog predstavnika mora zadržati efikasnu sposobnost ublažavanja rizika za stabilnost i ohrabriti nepovratan napredak. Smanjenje broja uposlenika predstavlja veliki rizik za organizaciju, a smanjenje finansijskih sredstava samo pogoršava problem”, istakao je Inzko.\n“U takvim okolnostima vjerujem da je praćenje zaliha oružja i municije oružanih snaga i policijskih agencija u BiH odgovarajuća mjera za osiguranje bolje svijesti o situacijama i promicanje izgradnje povjerenja u vrlo fragmentiranom sektoru za provođenje zakona i javnu sigurnost”, naveo je Inzko.\nKritikovao je vlasti u Kantonu Sarajevo jer su u junu usvojile “kontroverzne izmjene policijskog zakonodavstva” kojima se usprotivio i Sindikat policije, ali i koalicioni partneri u Vladi smatrajući neprihvatljivim omogućavanje neprimjerenog političkog miješanja u policijsku profesiju.\n“U augustu je Vlada KS imenovala novog policijskog komesara”, dodao je Inzko.


Vukotić uhapšen sa vođama narko-kartela – Volim Podgoricu\nHome / NOVOSTI / Hronika / Vukotić uhapšen sa vođama narko-kartela\nSrpska policija uhapsila je Nikšićanina Veselina Veska Vukotića u okviru velike akcije koja juče sprovedena protiv organizovanih kriminalnih grupa u Srbiji. Kako saznajemo, Vukotić je u evidencijama bezbjednosnih službi Srbije označen kao vođa jedne od kriminalnih grupa u Novom Sadu koja je povezana sa kotorskim narko-kartelima.\nMeđu uhapšenima u jučerašnjoj akciji srpske policije su i Nebojša Stojković Stojke, Zvonko Matović, Miljan Vuković, Zoran Hadži Jovanović, Vladimir Karan i Ljubiša Linda. Radi se o više različitih istraga, a neki od osumnjičenih će između ostalog biti ispitani i povodom ubistva beogradskog advokata Dragoslava Miše Ognjanovića, ali i niza ubistava koja imaju veze sa sukobljenim kotorskim klanovima.\nPolicija je u akciji koja je trajala dva dana upala u nekoliko desetina kuća i stanova i uhapsila desetine osumnjičenih. Kako je prenio „Blic”, policija je ušla i u kuće nekih od najmoćnijih ljudi koji se povezuju s narko-klanovima, a pretresani su i njihovi objekti.\nPrema saznanjima „Dana”, âVeselin Vesko Vukotić, koji je u policijskim evidencijama označen kao jedan od najopasnijih crnogorskih mafijaša, do zaključenja ovog broja našeg lista nije osumnjičen ni za jedno novo krivično djelo. On je pravosnažno osuđen na 20 godina zatvora zbog ubistva Duška Boškovića u Prčanju 1997. godine. Zbog toga je crnogorska policija za njim rapisala potjernicu, ali do danas nije izručen. Vlasti u Srbiji sumnjičile su ga za ubistvo Andrije Lakonića, zvanog Laki, u klubu „Nana”. Osim toga, Vukotić je osuđen i zbog ubistva Envera Hadrijua u Briselu 1990. godine.\nTaj Nikšićanin je prošle godine u Višem sudu u Novom Sadu osuđen na četvorogodišnju zatvorsku kaznu zbog dva krivična djela, između ostalih i za falsifikovanje isprave. Sud u Briselu ga je dvije godine ranije osudio na doživotnu robiju zbog ubistva Envera Hadrija. U Briselu je osuđen zajedno sa Božidarom Spasićem i Andrijom Draškovićem.\nVukotić je uhapšen početkom marta 2006. godine na aerodromu Barajas u Madridu. Lisice su mu stavljene na ruke kada je izašao iz aviona francuske avio-kompanije koji je letio na relaciji Pariz–Madrid. Tokom rutinske kontrole, kod njega su pronađena lažna dokumenta, falsifikovani hrvatski pasoš i međunarodna vozačka dozvola na ime Ludvig Bulić. Španska policija je dobila dojavu od srpskih i crnogorskih bezbjednosnih službi da će Vukotić biti na pomenutom letu. Iako je za njim postojala potjernica Crne Gore zbog ubistva Boškovića u Prčanju, vlasti u Madridu su odlučile da ga izruče Belgiji. U tamošnjem zatvoru je proveo dvije godine, a krajem decembra 2008.godine izručen je Srbiji, uprkos činjenici da ga u Crnoj Gori čeka 20 godina robije. Srbija je odbila zahtjev za izručenje, uz obrazloženje da će kaznu koja mu je izrečena pred crnogorskim sudovima služiti u Srbiji. Pola godine kasnije, iz zatvora je prebačen u bolnici u Sremskoj Kamenici, a dvije godine kasnije mu je prekinuto izdržavanje kazne jer je tražio ponavljanje postupka.


SVE SUPROTNO OD ŽELJE ZAPADA: Istraživanja javnog mnjenja - O Rusiji, Kosovu, NATO ...\nHome/U FOKUSU/SVE SUPROTNO OD ŽELJE ZAPADA: Istraživanja javnog mnjenja – O Rusiji, Kosovu, NATO …\nZa uvođenje sankcija Rusiji 6,9%, protiv 82,1 odsto, 11 odsto nema stav. Čak 84,7 odsto PROTIV priznanja Kosova u zamenu za članstvo u EU, 5,1 odsto ZA.\nĐorđe Vukadinović: Ogromna većina građana Srbije nije za uvođenje sankcija Rusiji, protivi se ulasku u NATO i ne bi priznali Kosovo u zamenu za prijem Srbije u EU.\nIstraživanje NSPM je pokazalo da 82,1 odsto građana ne podržava uvođenje sankcija Rusiji zbog rata u Ukrajini, 6,9 odsto podržava, a 11 osdsto gradjana nema stav.\nGrađani su rekli da prate situaciji u Ukrajini, i oko 49 odsto smatra da je Rusija u pravu, 6,1 misi da je to Ukrajina, stav nema 24 odsto, a za 21 posto gradjana niko nije kriv.\nUkazao je da je podrška ulasku Srbije u NATO “doživela minimum” i sada je pala na 5,4 odsto, a protiv ulaska u NATO je 87,2 odsto ispitanih.\n“Ta opcija da treba priznati Kosovo zarad ulaska u EU nikad nije prešla 10 posto i pokazalo se da nije Srbija tako podeljena, već neki centri moći stvaraju konfuziju i trude se da pomute i relativizuju ove nalaze”, rekao je Vukadinović i pozvao kolege istraživače da iznesu svoje nalaze o tim temama.\nVukadinović je rekao da je čvrsto opredeljeno samo 20 odsto anektiranih kooji su za EU, ili oko 30 osto onih koji su čvrsto protiv, dok se svi ostali kolebaju i na njih utiču mediji ili neke izjave predsednika Srbije Aleksandra Vučića.\n“Nudimo nalaz oko kojeg treba otvoriti dijalog i ne predujudiciramo zaključke i odluke države, ali bi svaka država morala imati na umu ove nalaze” rekao je Vukadinović i predložio raspravu u medijima s nacionalnom frekcvencijom.\nIstraživajem NSPM je utvrđeno i da nešto manje od polovine ispitanih (oko 46 odsto) smatra da Srbija ide u dobrom pravcu, dok 37,5 smatra da ne ide, te se ti procenti mogu smatrati iizrazom podrške vlasti i opoziciji.\nIstoričar Slobodan Janković rekao je da je istraživanje NSPM rađeno pre najnovijih izjava o “najtežoj zimi koja sledi” i izrazio bojazan da bi neki naredni rezultati možda povećali procenat onih koji kažu da žive gore nego pre.\nOn se osvrnuo i na politiku prema Kosovu i rekao da su građani odbacili političare koji su govorilio da je “dosta nebeske Srbije” i da je “Kosovo balast”.\nGovoreći o najnovijim doogađajima, rekao je da je “više pritisnut” Aleksandar Vučić nego sama Srbija, i da je predsednik “ispipavao teren kolka mu je podrška u Crkvi i u javnom mnjenju za neke poteze prema Rusiji”.\n“I ovo istraživanje, i stav SPC, jasno govore da je narod protiv uvođenja sankcija Rusiji, i vlast treba da zna – ako je i imala planove za uvodjenje sankcija – da nema podršku za takav potez”, rekao je Janković uz ocenu da je “Srbija uvek bila na pravoj strani u ratnim sukobima”.\nTagoviĐorđe Vukadinović Kosovo NATO Rusija


OSM Televizija - Sukob demonstranata sa policijom u Kijevu, 100 uhapšenih\nSukob demonstranata sa policijom u Kijevu, 100 uhapšenih\nPristalice Mihaila Sakašvilija koje kampuju ispred ukrajinskog parlamenta sukobile su se sa policijom koja je počela da uklanja njihov protestni kamp. Uhapšeno je 100 ljudi, a deset osoba je povrijeđeno, saopštila je policija.\nKriščenko je precizirao da je do sukoba došlo kada je policija stigla u kamp radi istrage vezane za raniji sukob, koji je izbio u utorak, a u kojem je povrijeđeno 15 policajaca, navodi AP.\n"Moramo da izvršimo inspekciju po dvema sudskim odlukama i da pretražimo ovu oblast... Potom će komunali radnici očistiti ovo mjesto", rekao je načelnik policije, prenosi Rojters.\n"Policija u opremi za suzbijanje nereda prišla je sa dvije strane i privela skoro sve ljude iz kampa. Kamioni su počeli da rasturaju kamp i demoliraju barikade", rekao je poslanik i Sakašvilijev saveznik Јehor Sobolev.\nKijev optužio ukrajinsku heroinu da je planirala državni udar\nJoš iz iste kategorije: « SAD - Ponovo pucnjava na Univerzitetu Turska policija uhapsila 12 pripadnika ID »


Tanjug 19. maja 2022. 10:38\nBEOGRAD – Prvi put ove sezone, u Beogradu će danas ekipe JKP “Gradska čistoća” provoditi dve intenzivne akcije suzbijanja krpelja i komaraca.\n“Danas sprovodimo mera kontrole i smanjenja populacije krpelja i suzbijanje odraslih komaraca na svim javnim površinama teritorije grada Beograda. Akcija suzbijanja krpelja će se sprovoditi u periodu od 10.00 do 14.00 časova i obuhvatiće javne zelene površine, a na terenu će biti čak petnaest vodila Gradske čistoć”, rekla je za Tanjug Mirjana Cakić iz JKP “Gradska čistoća”.\nSuzbijanja krpelja biće obavljeno od 10 do 14 časova na javnim zelenim površinama Lipovačke šume, SP „Jajinci“, Miljakovačke šume, Banjice, Hajd parka, Topčidera, Košutnjaka, Pionirskog grada, Filmskog grada, Nove Skojevske, parka Bele vode, Ade Ciganlije, Ade Huje, Zvezdarske šume, Mirijevskog Venca.\nAkcija će obuhvatiti i javne zelene površine Novog Beograda (Ušće sa priobaljem, okolnim parkovima i dr.), poteza priobalja: blok 45- Galovica, poteza Makiša (desna obala Save), od Crvenke do Pančevačkog mosta, od Pančevačkog mosta do Malog raja, Bojčinske šume, sportskog centra „Surčin“, Stepinog gaja, Avale (izletničke površine), Barajevo, izletišta Trešnja i Očage.\n“Akcija suzbijanja odraslih komaraca sprovodiće se uređajima sa zemlje i vode u terminu od 18.30 do 22.30 na Adi Međici. Koristiće se preparat koji je registrovan od strane Ministarstava za zaštitu životne sredine i koji je upisan u Privremenu listu biocidnih proizvoda”, rekla je Cakić.\nOvog vikenda JKP „Gradska čistoća“ organizuje Dan otvorena vrata.\n„Za razliku od svih prethodno organizovanih, ponudićemo najmlađima i priliku da se nađu u laboratoriji JKP „Gradska čistoća“, u subotu, 21. maja u terminu od 09. do 14.00 časova na adresi Trebevićka 16, gde će pomoću mikroskopa moći bolje da osmotre komarce i krpelje, da peptiraju bezbedne tečnosti i da se osećaju kao pravi mali naučnici, dok će 22. maja moći da se provozaju njihovim omiljenim smećarcem”, kazala je Cakić.\nBatut: Od 17. juna u Srbiji registrovano pet osoba obolelih…


Prednosti i mane Last minut letovanja - YU ECO RTV\nNaslovna / Društvo / Prednosti i mane Last minut letovanja\nPrednosti i mane Last minut letovanja\nJasmina Tatic jul 31, 2018\tDruštvo Napiši komentar 116 Pregledi\nSezona godišnjih odmora je u punom jeku, a mali broj Subotičana se odlučuje da iskoristi pogodosnosti Last minute ponuda. Oni koji se odluče da čekaju poslednji trenutak kako bi odabrali destrinaciju za letovanje, plaćaju oko 20-30 % nižu cenu u odnosu na punu cenu letovanja.\nVećina Subotičana sa kojima smo razgovarali kažu da svoje letovanje planiraju unapred, i to i po više od pola godine pre datuma letovanja. Retki od njih odlučuju se da iskoriste pogodnosti Last minute ponuda.\nVlasnica turističke agencije, Bojana Kalač kaže da se mali broj Subotičana odlučuje na Last minute ponude i da to čine uglavnom oni koji u poslednjem momentu od svojih poslodavaca dobijaju odobrenje za godišnji odmor. Ona kaže da se u Grčkoj Last minude ponude većinom odnose na Olimpsku regiju i za ostrvo Eviu, gde su cene i najpovoljnije. Tako se u ovoj regiji u Last minut ponudi sa prevozom i smeštajem može letovati 10 dana za 159 evra po osobi. Za druge delove Grčke ponude nisu toliko povoljne, objašnjava Bojana Kalač. Cena last minut ponuda može biti niža i do 40% u ondosu na redovnu cenu aranžmana.\nSvi oni koji se odluče za Last minut ponudu moraju biti spremni da na letovanje krenu za najviše 10 dana, a kod nekih ponuda polazak je za svega 2-3 dana. Osim toga što se u kratkom roku kreće na putovanje, Last minut ponude moraju se isplatiti odmah u celosti.\nPrethodna Uhapšen nakon pokušaja razbojništva na pumpi\nSledeća Zbog radova na elektroenergetskom sistemu jedan deo ulica sutra će biti bez struje